“El repte és fer arqueologia del paisatge de Brufaganya”\nEntrevista 15 setembre 2015\nGraham Roderich Jones\nGraham R. Jones és investigador sènior associat de la Oxford University School of Geography (Gran Bretanya). També és investigador adscrit de l’ICAC, i acaba de fer una estada a l’Institut per seguir investigant els possibles orígens, en l’antiguitat tardana o l’època romana, del paisatge de pelegrinatge del santuari de Sant Magí de Brufaganya. Es tracta d’un estudi diacrònic de la serra i la vall de Brufaganya, entre la conca de l’Alt Gaià (Conca de Barberà) de la de l’Anoia, on s’encreuen el camí de pelegrinatge de Sant Magí i un antic camí de transhumància. Vegeu-ne una síntesi en la conferència pronunciada a l’ICAC el 8 de setembre, “Roads, herds, and waters: a diachronic approach to Sant Magí de la Brufaganya” (PDF).\nFa 15 anys que estudia Sant Magí de Brufaganya.\nSí, un santuari en un altiplà, a la Conca de Barberà, i el seu entorn. És on coincideixen dues xarxes: el camí de Sant Magí, de pelegrinatge, i un camí de transhumància, més o menys de nord a sud.\nQuè més té d’especial?\nÉs un santuari encarat a l’oest, no a l’est, i amb pelegrinatge des del segle XVI per les seves aigües miraculoses per a malalties de la pell com la verola. Segurament la devoció a sant Magí és molt més antiga, amb orígens en la tardoantiguitat, però no en tenim evidències arqueològiques, i encara menys d’època romana.\nSí, per això el proper repte per mi seria poder-hi aplicar la geofísica i localitzar la planta de l’antiga església. La plaça de l’església és un espai buit però amb exploracions geofísiques s’ha vist que hi havia hagut altres edificis. Un estudiant del Màster en Arqueologia Clàssica podria estudiar tota la zona, perquè té un gran potencial per a l’arqueologia del paisatge. Per exemple, l’antic hospital de les Fonts i a les coves, on potser trobaríem fonaments prehistòrics!\nAlmenys a Anglaterra, està molt estudiat que un lloc sagrat perdura al llarg del temps com a lloc sagrat, des de l’edat del bronze fins als nostres dies. M’interessa molt aquesta visió diacrònica de Sant Magí de Brufaganya. I em pregunto: és un sant també per als viatgers? Curiosament, els exvots de Tarragona són vaixells de molts tipus. És lloc de pas o lloc per curar-s’hi? Paisatge de la transhumància o destinació per ella mateixa?\nLa transhumància és un interès compartit amb l’ICAC.\nSí, el trànsit ramader a l’interior de l’ager Tarraconensis. Arran de conèixer la línia de recerca en arqueologia del paisatge de l’ICAC he posat més importància en els camins dels pastors. Segur que si es fa un sondeig a Brufaganya, en certs nivells arqueològics de la vall s’hi trobarien evidències de presència de ramats, i sabríem de quins animals es tractava, què menjaven, quina vegetació hi creixia…\nVostè es va doctorar el 1996, passats els 50 anys, al Departament d’Història Local d’Anglaterra. De quina professió venia?\nLa meva escola ha sigut el periodisme! M’hi he dedicat més de 25 anys i és una professió que m’ha donat eines molt útils per la carrera acadèmica. Saber reportar fets, veure els dos costats d’una notícia, buscar informació, avaluar la importància del material documental i extreure’n l’essència, trobar les persones que et poden ajudar, preguntar.\nPer què va voler fer carrera acadèmica?\nLa història, l’arqueologia, per mi són un esbarjo! Em vaig començar a interessar pels sants patrons de les esglésies i per saber per què la gent tria un sant i no un altre. A la Universitat de Leicester vaig aprendre a treballar de manera sistemàtica, científica i comprensible. Al departament d’Història Local d’Anglaterra qualsevol recerca ha de partir del treball de camp i de tota la documentació que tinguis a l’abast: d’arqueologia, antropologia, literatura, religió, etimologia, onomàstica, etnografia, art…\nI ho va posar en pràctica amb els sants.\nEm va començar interessant Santa Helena, però no tenia gaire sentit estudiar un sant de manera aïllada. Per això en la tesi vaig estudiar tots els sants presents en tres comtats d’Anglaterra. Vaig fer molt treball de camp, vaig recórrer esglésies, abadies, hospitals, convents… Aquesta mateixa metodologia la vaig aplicar més endavant a Gal·les i a altres indrets d’Anglaterra.\nI a Sant Magí de Brufaganya! Per què li va interessar?\nPerquè tampoc tenia sentit estudiar els sants de la Gran Bretanya de manera aïllada, i la meva recerca exigia que vingués al continent, especialment en un país catòlic en el qual perviuen cultes que arrenquen en la tardoantiguitat.\nCom Sant Magí, copatró de Tarragona?\nSí, exacte, un sant “viu”, sobretot present a la Catalunya Nova. El vaig triar per consell del director de l’Arxiu Nacional de Catalunya, Josep Maria Sans Travé, que és de la Conca de Barberà i és qui m’ha facilitat els contactes per fer la recerca durant aquests últims 15 anys en què he anat venint a Catalunya.\n« Presentació de les actes del Congrés Internacional d’Arqueologia Clàssica 2013\nOberta la convocatòria de beques d’iniciació a la recerca (BIR) »


Antivirus – Millorsoft Solucions de Hardware\nSEMPRE ALERTA. ANTIVIRUS COMPLET.\nLa complexitat i les tàctiques amb les quals els creadors de virus treballen, van canviant cada dia. Res està lliure d’una infecció, emails, pàgines webs, memòries usb, etc. Tenir un antivirus en els pc’s de la teva empresa ajuda notòriament a controlar i bloquejar de manera efectiva aquests atacs.\nMillorsoft Solucions de Hardware, des de fa diversos anys, és partner de Panda. La nova plataforma online, la facilitat d’instal·lació i els informes que es poden generar, ens ha donat la confiança per a instal·lar aquest programari al nostre clients.\nElegeix protegir amb un antivirus segur que pot eliminar en tot momento cualsevol amenaça i poder protegir el teu equip sense cap problema amb un antivirus que a funcionat des de fa molts anys i te un ampli servei de qualitat, mantenim el antivirus perquè en cap moment falli.\nEn tot moment, podrà comprovar, els pc’s que tenen Panda instal·lat, els que ho tenen actualitzat i els que no, els virus, phising i adware detectat. A més, enviem informes diaris, setmanals o mensuals amb tota la informació generada.


DEWALT DWE7490X Revisió de serra de 10 polzades, juliol de 2020 - Sierra De Potència\nDEWALT DWE7490X Revisió de serra de taula de 10 polzades\nSerra de taula DEWALT DWE7490x 10 polzades\nLa serra de taula DEWALT DWE7490x de 10 polzades combina la comoditat amb la precisió per crear una de les serres de taula més completes del mercat. El disseny permet un fàcil transport de l’eina des de la ubicació fins a la ubicació gràcies a la mida bastant lleugera i el suport de taula que es pot plegar i col·locar al costat del lloc de treball. La serra també inclou un reductor i un polsador que us ajuda a mantenir-vos en seguretat mentre treballeu als vostres llocs.\nLa serra de taula DEWALT DWE7490x de 10 polzades també inclou un potent motor de 15 amperis que ajuda a fer la feina fàcilment i eficaçment. Podreu tallar una profunditat de 3 polzades a un angle de 90 graus i 2 ¼ polzades a un angle de 45 graus. Aquesta màquina és capaç de fer la vostra feina deu vegades més fàcil del que era abans i igual d’eficient.\nA més, la serra de taula de 10 polzades DEWALT DWE7490x inclou un port d'emmagatzematge de pols de 2 polzades i us ajudarà a mantenir net el vostre lloc de treball mentre talleu els taulers. També té un complement de buit que us permetrà fer la vostra feina de manera fàcil i eficaç.\nLa serra de taula de 10 polzades DEWALT DWE7490x és un gran complement a la volta d’eines de qualsevol persona i ràpidament es mostrarà molt valuosa per al vostre treball. Gaudireu del treball que la màquina us permet ampliar i poder fer algunes millores molt necessàries en els vostres hàbits de treball.\nCaracterístiquesOpinions dels clients\nMotor de 15 amp\nImpressionants capacitats de profunditat màxima\nInclou un port d'emmagatzematge de pols de 2 polzades\nOfereix un suport de tisora\nInclou amb mitraje\nInclou amb pal de flexió\nTé un complement de buit de taula\n10 millors afiladors elèctrics del 2020\n10 millors polvoritzadors de pintura el 2020\n10 millors picadors de fulles del 2020\nLes 8 millors perforacions d’angle dret del 2020\nNo esteu segurs del millor trepant d'angle dret per comprar? Smile, com a equip d’experts de Best of Machinery, ha provat cada trepant d’angle dret per a tensió, font d’energia, pes i molt més. Trobareu el producte perfecte per a vosaltres a la nostra guia de revisions. Actualitzat: juliol de 2020.\npintura de sostre del bany


Iberpotash, Denso i Joieria Tous, les tres empreses que més facturen del Bages | NacióManresa\nper Mar Martí , Manresa, 4 d'abril de 2017 a les 15:48 |\nSònia Recasens, Valentí Junyent i Mireia Estefanell, durant la presentació de l'estudi | Mar Martí\nLes empreses Iberpotash, Denso i Joieria Tous són les companyies de la comarca del Bages que més facturen i, entre totes tres, sumen una xifra de negoci de gairebé 750 milions d'euros. Aquesta dada es desprèn de l'estudi Estructura Empresarial del Bages que s'ha presentat aquest dimarts a Manresa i revela que, en global, les 2.710 empreses que hi ha a la comarca del Bages van facturar l'any 2014 un total de 5.103 milions d'euros i van ocupar 25.820 treballadors. Pel que fa als sectors econòmics que concentren una major facturació a la comarca, el rànquing el lideren els vehicles a motor i altres materials de transport, seguit pels productes alimentaris i begudes; els productes metàl·lics; i les indústries extractives. En relació a la província de Barcelona, el Bages se situa en setena posició per xifra de negoci.\nL'Ajuntament de Manresa ha presentat aquest dimarts la desena edició de la publicació Estructura Empresarial del Bages, un estudi metodològic elaborat pel consistori a través de l'anàlisi dels comptes anuals de les 2.710 empreses que hi ha a la comarca del Bages. La publicació elabora un rànquing de les 250 principals empreses per facturació, així com també un rànquing per sectors i municipis. Tal com s'ha explicat aquest dimarts, la Diputació de Barcelona s'ha basat en l'estudi manresà per impulsar enguany i per primer cop una publicació similar a nivell de tota la demarcació de Barcelona.\nSegons revela l'estudi, les tres empreses que més facturen a la comarca del Bages són Iberpotash (293 MEUR), Denso Barcelona (232 MEUR) i Joieria Tous (222 MEUR). En global, les 2.710 empreses (societats anònimes i societats limitades) que hi ha a la comarca del Bages van facturar l'any 2014 un total de 5.103 milions d'euros i van ocupar 25.820 treballadors. La gran majoria d'empreses bagenques són societats limitades (2.398) i la resta societats anònimes (312). Pel que fa a la distribució sectorial del volum de negoci general a la comarca, el sector primari concentra el 7% del volum de negoci; la indústria el 55,1%; la construcció el 4,7%; i el sector serveis el 33,2%.\nDel rànquing de municipis, es constata que Manresa és el primer municipi de la comarca en xifra de facturació (1.514 MEUR), seguit per Sant Fruitós (786 MEUR) i Santpedor (746 MEUR). Quant a les xifres de facturació per càpita, Santpedor és el municipi de la comarca que registra un nivell més alt (100.063 euros facturats per cada habitant), seguit de Sant Fruitós, Gaià i Avinyó.\nPel que fa concretament a Manresa, l'estudi constata que la ciutat compta amb 1.220 empreses (144 societats anònimes i 1.076 societats limitades), que generen un volum de negoci de 1.524,7 milions d’euros ocupant 9.831 treballadors. Les activitats que concentren un major volum de negoci són les que s’inclouen sota l’epígraf 'Altres indústries manufactureres' (15,5 del volum de negocis del teixit empresarial del municipi), on destaca l'empresa Tous (223,0 milions d’euros); 'maquinària i equips' (9,8%), on destaca Ausa Center (59,3 milions d’euros); i 'venda i reparació de vehicles de motor' (9%), on destaca Futurauto (24,7 milions d’euros).\nEl Bages, setena comarca per xifra de negoci a la província de Barcelona\nLa diputada de Promoció Econòmica i Ocupació de la Diputació de Barcelona, Sònia Recasens, ha explicat que aquest és el primer any que la Diputació elabora una radiografia de l'estructura productiva de les 12 comarques de la demarcació de Barcelona i ho ha fet "gràcies a la metodologia del Bages". En aquest sentit, Recasens ha explicat que els resultats de l'informe constaten que al global de la demarcació hi ha prop de 90.000 empreses que el 2014 van facturar 266.000 milions d'euros i van ocupar 1.214.684 persones.\nDe la seva banda, l'alcalde de Manresa, Valentí Junyent, ha volgut subratllar la importància del Bages dins del rànquing de la demarcació de Barcelona, que ocupa la setena posició per darrere de les comarques del Barcelonès, del Baix Llobregat, el Vallès Occidental i Oriental, Osona i el Maresme. El batlle també ha posat de relleu la importància de la petita i mitjana empresa en la creació de riquesa al territori i ha destacat el fet que els resultats comptables de les empreses durant el 2014 "manifesten un repunt de millora en l'economia del nostre entorn".\nEconomia i Empresa, empresa, Denso, Iberpotash, Tous


Gala d'Aniversari de la Fundació Pasqual Maragall\nA la Fundació Pasqual Maragall complim 10 anys i ho volem celebrar amb tots aquells, que com tu, ens acosten a un futur sense Alzheimer. Per aquest motiu, la Fundació ha organitzat la gala del desè aniversari que tindrà lloc el dia 15 de novembre a l'Auditori del Fòrum de Barcelona.\nVULL ASSISTIR-HI →\nNoves guies per a l’ús de la punció lumbar en el diagnòstic de l’Alzheimer\nLes noves guies estableixen 14 indicacions clíniques per guiar els metges sobre quan és apropiat o inapropiat realitzar la punció lumbar. En l’elaboració de les guies ha participat el Dr. José Luis Molinuevo, director científic del Programa de Prevenció de l'Alzheimer del BBRC.\n480 infants juguen per un futur sense Alzheimer\nJugadors de categories aleví i benjamí, provinents de diferents parts de l'estat s'han donat cita a la localitat de San Cristóbal de Entreviñas en el IV Torneig Solidari de Futbol "Per un futur sense Alzheimer". En total s'han recaptat més de 2000€ que s'han destinat als projectes de recerca de la Fundació.\nL'envelliment de la població i la prevalença de la malaltia d'Alzheimer\nLLEGIR EN EL BLOG→\nAl llarg dels darrers dos mesos i gràcies a més de 2.500 socis i donants, que han decidit incrementar les seves aportacions, s'han aconseguit prop de 25.000 minuts de recerca. Cada minut anirà destinat a seguir lluitant contra la malaltia i avançar en la seva prevenció i diagnosi. Ajuda'ns a que siguin més! Col·labora ara→


La tardor més plujosa de les últimes dècades - El temps\nSetembre, novembre i octubre han deixat la quantitat de pluja més gran de les últimes dècades\nRedacció 14/12/2018 - 14.39 Actualitzat 14/12/2018 - 14.44\nColors de tardor a Olèrdola (Francisco Lorenzo)\nSegons les dades del Servei Meteorològic de Catalunya, la tardor de 2018 ha estat la més plujosa de les darreres dècades. Destaca la gran quantitat de pluja del mes d'octubre.\nTardor plujosa o molt plujosa\nGairebé tot Catalunya ha quedat per sobre de la mitjana de pluja, amb l'excepció de zones del vessant nord del Pirineu occidental. En gairebé un 20% del país hem tingut una precipitació superior al 190% respecte dels valors mitjans climàtics. Aquest és el mapa que representa la diferència entre la pluja registrada i la mitjana climàtica del període (1.961-1.990).\nUn exemple de pluja excepcional és l'observatori de l'Ebre, on aquesta tardor ha sigut la tercera més plujosa des de l'inici de la sèrie (1905). Hi han caigut gairebé 431 mm de pluja, més d'un 93% de la pluja mitjana. Feia més de 40 anys que no hi plovia d'aquesta manera. Els rècords anteriors daten dels anys 1.972, 1.959 i 1.971.\nL'altre observatori centenari, el Fabra de Barcelona, ha registrat la quartar tardor més plujosa en 106 anys d'història. No hi plovia tant des del 1.994.\nA Moià, que té dades des de 1.950, la tardor també ha estat la quarta més plujosa, després de les dels anys 1.962, 1.965 i 1.994. En 23 de les estacions gestionades per l'SMC amb 20 o més anys de dades, aquesta ha sigut la tardor més plujosa.\nPel que fa a la temperatura, hem tingut una tardor càlida. Les anomalies més grans s'han donat a punts de la Catalunya Central, Ponent, Prepirineu Occidental, Plana de Vic, a l'Alt Empordà i a la mateixa ciutat de Barcelona.\nDels tres mesos de tardor destaca el mes de setembre, que va ser el més càlid des de 1.987 en el conjunt de Catalunya. A Girona, va ser el setembre més càlid en 134 anys.\nTrobareu totes les dades d'aquest informe climàtic en aquesta nota de premsa.


Teatre Lliure - Biblioteca Virtual\nEl 2021 és un any cabdal per a tots els teatres després de recuperar la plena ocupació de les sales després de l’inici de la pandèmia, però pel Teatre Lliure també representa la celebració de tres efemèrides importants, com són els 45 anys dels inicis de la sala de Gràcia i els 20 anys de la seu de Montjuïc, juntament amb els 30 anys de la mort de Fabià Puigserver, escenògraf i director teatral, impulsor del Lliure.\nUna coincidència, que és una oportunitat, per fer un recorregut als orígens d’uns dels projectes culturals més ambiciosos i singulars del teatre català contemporani, on sota el lema inicial “d'un teatre d’art per a tothom”, han passat noms tan cèlebres com Lluís Pasqual o Àlex Rigola, com a directors teatrals, i una fornada d’actors i actrius de la talla de Lluís Homar o Anna Lizarán, per no oblidar la figura de Fabià Puigserver, com una figura clau del Lliure i de la renovació teatral de Catalunya en general.\n1 de desembre de 1976\n22 de novembre de 2001\n30 de juliol de 1991\nL'origen de tot plegat: 45 anys de la inauguració del Teatre Lliure de Gràcia\nEl desembre de 1976 obria per primera vegada les portes el Teatre Lliure. Ubicat al barri gracienc barceloní, el teatre va ocupar l’antiga seu de la Cooperativa Obrera La Lleialtat, fundada el 28 d’abril del 1892. Serà l’any 1976 quan el president de la Cooperativa, Joaquim Gubern, llogarà a un grup de joves - directors, actors i tècnics -el local per rejovenir el seu públic després de veure el muntatge “Quiriquibú” de Fabià Puigserver al Casino L’Aliança de Poblenou. La primera estrena del Lliure fou amb un espectacle creat i dirigir per Lluís Pasqual, amb música de Lluís Llach i escenografia de Puigserver, “Camí de nit”, l’1 de desembre de 1976.\nDesprés de set anys tancat, el 30 de setembre de 2010 el Lliure de Gràcia va reobrir, amb una reforma integral de l’equipament. I per la reobertura es va escollir l’obra “La gata sobre la teulada de zinc calenta” de Tennessee Williams dirigida per Álex Rigola, el mateix director que va tancar la sala perquè no estava en condicions.\nEquip fundador del Lliure:\nDirectors: Fabià Puigserver, Lluís Pasqual i Pere Planella\nActors: Muntsa Alcañiz, Imma Colomer, Joan Ferrer, Lluís Homar, Quim Lecina, Anna Lizaran, Josep Minguell, Domènec Reixach i Felipe, Fermí Reixach, Antoni Sevilla i Carlota Soldevila\nTècnics: Xavi Clot, Cesc Espluga, Ros Ribas i Joan Ponce\nInauguració del Teatre Lliure amb "Camí de nit, 1854" [recull de premsa]\nEl Lliure de Gràcia [Va passar aquí, Betevé]\nEl documental “La història d'un teatre lliure” [TV3 Televisió de Catalunya, 2013]\nMemòria Lliure – 40 anys del Lliure\nDocuments d’arxiu i museu a Escena Digital (MAE Museu de les Arts Escèniques)\nDocuments bibliogràfics i audiovisuals a Biblioescènic (MAE Museu de les Arts Escèniques)\nPremsa a Hemeroteca Digital (MAE Museu de les Arts Escèniques)\nEspectacles a Base de dades d’Espectacles (MAE Museu de les Arts Escèniques)\nUn projecte que conquesta la ciutat: 20 anys de la inauguració del nou Teatre Lliure al Palau de l’Agricultura de Montjuïc\nEl 22 de novembre de 2001, després de l’intent d’obrir a la plaça de toros Les Arenes, el Lliure inaugura el Lliure de Montjuïc al Palau de l’Agricultura, amb "L’adéu de Lucrècia Borja" de Joan Francesc Mira i Carles Santos a la Sala Fabià Puigserver. Més de 100 artistes van participar en l’espectacle, i abans de començar la funció, l’Orquestra de Cambra Teatre Lliure va interpretar una fanfàrria, escrita per Carles Santos, i es va despenjar una imatge enorme de Fabià Puigserver que va cobrir tota la boca de l’escenari. Era el sentit homenatge de la família del Lliure envers l’home que havia somiat aquell nou espai, que va morir 10 anys abans, el 1991, i el resultat de l'esforç i la tenaç perseverança de Josep Montanyès, que es va encarregar de gestionar i perseguir el projecte contra les adversitats fins a fer-lo realitat aquella nit.\nCinc dies a…Teatre Lliure [RTVE, 2018]\nInauguració del Teatre Lliure Montjuïc 21/11/2001\n30 anys sense Fabià Puigserver, el geni del Lliure\nEl 30 de juliol de 1991 va morir Fabià Puigserver, fundador del Lliure, escenògraf, director teatral i una de les figures cabdals per entendre el teatre català de mitjans del s.XX. Com a figurinista i escenògraf va reformular l’espai escènic i va donar un nou valor a la relació sala-espectador. És autor de més d’un centenar de projectes escenogràfics i de vestuari teatral. D’altra banda, com a director, Puigserver, es va decidir pel repte de representar peces experimentals, com les de Bertolt Brecht, a clàssics de la talla d’Àngel Guimerà. Destacar entre els seus muntatges teatrals, “Terra Baixa” estrenada l’any 1990 i “Les noces de Fígaro” el 1989, obra que va donar a conèixer el Lliure fora de Catalunya.\nPerò més enllà de l’escena, Fabià Puigserver fou un activista cultural, com a membre fundador del Teatre Lliure, i sobretot com a artífex del nou Lliure de Montjuïc, qui va dissenyar la maqueta del que seria el futur espai teatral abans de la seva mort.\nLes exposicions de la temporada 21/22 del Teatre Lliure estan dedicades a la seva figura. Fins al 30 de juny 2022 es pot visitar a la seu de Gràcia, “Slèvia”, un muntatge fotogràfic sobre els anys de Puigserver a Polònia.\nRecomanació Fabià Puigserver, teatre d'art en llibertat\nReportatge sobre Fabià Puigserver a partir de l'exposició retrospectiva "Fabià Puigserver, teatre d'art en llibertat" [Betevé, 2011]\nFons Fabià Puigserver Centre de documentació i Museu de les Arts Escèniques\nFabià Puigserver, ànima de teatre al programa “Noms” [TV3 Televisió de Catalunya, 2004]\nFabià Puigserver al programa “Personatges” [Arxiu TVE Catalunya, 1978]\nFecha de creación: 08/11/2021 Última actualización:\t12/11/2021\nTeatre Lliure: 1976-1987\nTeatre Lliure: 1976-2006\nFabià Puigserver, teatre d'art en llibertat [Catàleg de l'exposició]\nFecha de creación: 12/11/2021 Última actualización:\t12/11/2021


La ficció inspira la reconstrucció plausible de la galàxia, per Josep Maria Fonalleras\nHi ha gasos i també hi ha ones i després hi ha un enrevessat procés de reconversió d’ones i gasos, i pols i radiacions i vibracions, en la fotografia del forat o en la banda sonora de l’astre supermassiu.\n16 de de maig del 2022. 21:12\nDel descobriment dels forats negres em fascina la reconstrucció de la imatge. I del so, perquè abans de saber com és el forat del centre de la Via Làctia vam poder saber quina música emeten, per dir-ho d'alguna manera. Ni la imatge ni el so, per descomptat, es poden valorar amb els paràmetres que tenim a mà i que ens permeten distingir el perfil de les coses o els sorolls que identifiquem. Hi ha gasos i també hi ha ones i després hi ha un enrevessat procés de reconversió d’ones i gasos, i pols i radiacions i vibracions, en la fotografia del forat (o de la seva ombra, per ser precisos) o en la banda sonora de l’astre supermassiu. Aquesta 'traducció' s’assembla molt al que podíem arribar a imaginar. És com pensàvem que podia ser i emet un soroll d’ultratomba que és el que associàvem, tenebrós, als forats negres.\nLa ficció inspira la reconstrucció plausible de la galàxia. I després hi ha el llenguatge. Que la frontera exterior del forat s'anomeni "horitzó d'esdeveniments", el lloc (¡o el no lloc!) a partir del qual no hi ha retorn possible, on la matèria es col·lapsa en una regió que es diu "singularitat", a mi em sembla un sonet de Shakespeare. I m’emociona, què volen que els digui.


El carrer Progrés, amb un guarnit inspirat en Harry Potter, primer premi al millor guarnit de la Festa Major de Gràcia : Servei de Premsa\nEnguany també s’ha entregat per primera vegada un premi a l’accessibilitat, que se l’ha endut la Travessia de Sant Antoni\nLa biblioteca del carrer Mozart i la ruta de la seda de la Travessia de Sant Antoni s’han endut el segon i tercer premis respectivament.\n1er. carrer PROGRÉS Harry Progrés i els 80 guarnits\n2on. carrer MOZART La biblioteca cinc minuts després de la mitjanit\n3er. carrer TRAVESSIA SANT ANTONI La Ruta de la Travesseda\n4rt. carrer FRATERNITAT DE BAIX Halloween\n5è. carrer JOAN BLANQUES DE BAIX DE TOT Emociona’t amb JBdBdT\n6è. carrer LLIBERTAT L’Atlàntida existeix\n7è. Carrer VERDI DEL MIG Veggie Verdi\n8è. plaça VILA DE GRÀCIA El procés “del guarnit”\n9è. plaça ROVIRA I TRIAS Rovira presenta: “Los Pájaros”\n10è. plaça DEL NORD Reserva del Nord\n11è. carrer PROVIDÈNCIA Mina Providència\n12è. carrer TORDERA Vaixell Viking\n13è. carrer FRATERNITAT DE DALT Fratern’s Diner\n14è. carrer MASPONS MASFORN\n15è. carrer JESÚS La mar de plàstic\n16è. placeta SANT MIQUEL i RODALIA Ca la Gràcia: benvinguts i benvingudes\n17è. carrer PERILL Perill ecològic\n18è. carrer BERGA El jardí\n19è. carrer JOAN BLANQUES DE BAIX John White un petit indi\n20è. carrer LLUÍS VIVES Macondo\n21è. carrer LA PERLA Perlantone\n22è. carrer CIUDAD REAL 1935 en el record\n23è. plaça POBLE ROMANÍ Pastisseria Romaní\n24è. carrer PUIGMARTÍ Foc i gel\nRESULTAT CONCURS BALCONS I PORTALADES\n1r: Siracusa, 23\n2n: Santa Magdalena, 12-14\n3r: Topazi, 16\n4t: Sol, 8\n5è: Plaça del Sol, 9\n6è: Planeta, 11\n7è: Torrent de l’Olla, 145\n8è: Torrent de l’Olla, 7\n9è: Tres Senyores, 7\n10è: Astúries, 78


Salou participa a la Taula Estratègica del Corredor Mediterrani — Ajuntament de Salou\nSalou participa a la Taula Estratègica del Corredor Mediterrani\nSalou participa a la Taula Estratègica del Corredor Mediterrani https://www.salou.cat/ca/noticies/salou-participa-a-la-taula-estrategica-del https://www.salou.cat/ca/noticies/salou-participa-a-la-taula-estrategica-del\nL’Ajuntament farà aportacions al document final de priorització d’actuacions de les infraestructures ferroviàries del Corredor, incorporant la millor connectivitat per Salou\nL’alcalde de Salou, Pere Granados, ha participat a la segona Taula Estratègica del Corredor Mediterrani, que va tenir lloc a la seu del Departament de Territori i Sostenibilitat, presidida pels consellers de Territori i Sostenibilitat, Josep Rull; i d'Empresa i Coneixement, Jordi Baiget, amb la presència també de la presidenta del Parlament de Catalunya, Carme Forcadell, les entitats municipalistes, i representants municipals.\nEn la reunió es va presentar un primer document de consens on es prioritzen actuacions a dur a terme a les infraestructures ferroviàries del Corredor a Catalunya; que encara resta obert per recollir les màximes aportacions i observacions dels membres de la Taula, abans de passar a tràmit parlamentari, i comptant que al mes de gener ha d’estar enllestit el document definitiu.\nL’alcalde de Salou va intervenir a la reunió posant damunt la taula les necessitats i les prioritats de Salou en referència a la connexió del municipi amb la nova xarxa ferroviària que es desenvolupa al Camp de Tarragona resultant de la construcció del Corredor de Mediterrani. I en aquest sentit Salou presentarà una esmena al document perquè s’inclogui.\nL’alcalde Granados va considerar que el servei de transport ferroviari “ha d’arribar còmodament a les zones on hi ha importants moviments de persones i importants dinàmiques econòmiques”, afegint que “les zones turístiques com Salou han de ser considerades de forma especial i prioritària donat que generen una activitat econòmica estratègica que necessita d’una xarxa eficaç des del punt de vista de la mobilitat, que només una bona connexió amb les infraestructures de servei pot garantir”. En aquest sentit proposa que es contempli el traçat que ja va dissenyar el Ministeri de Fomento per Salou, amb una estació compartida amb PortAventura i un ramal amb doble ampla de via que garanteixi una adequada connectivitat amb el Corredor, si bé afegia que “per part de l’Estat ha estat inexplicablement desatès”.\nGranados advertia que “s’ha de tenir present que avui Salou és la 4ª estació de Catalunya amb volum de passatgers; i que la seva potencialitat turística de futur amb la implantació de Ferrari Land i altres projectes del CRT, faran imprescindible que la circulació ferroviària arribi a Salou amb garanties de suficiència i qualitat del servei”. També deixava clar que “la destinació que lidera el turisme de sol i platja a Catalunya, i que es la segona de l’Estat, té unes necessitats ferroviàries que han de ser ateses i satisfetes”.


Europa tanca files amb Lagarde per dirigir l'FMI\nEL FUTUR DE LA INSTITUCIÓ MONETÀRIA MUNDIAL\nLa ministra francesa és la preferida del bloc europeu i competirà amb els emergents\nChristine Lagarde va presentar ahir oficialment la seva candidatura amb un suport rotund i gairebé unànime del bloc de la UE, que defensarà la tradició europea al capdavant de l'FMI.\nESTHER MOIX Brussel·les. 26/05/2011 00:00\n260x366 Lagarde, decidida Christine Lagarde arribant a la roda de premsa que va oferir ahir a París per fer oficial la seva candidatura a la direcció del Fons Monetari Internacional. / BERTRAND LANGLOIS / AFP Lagarde, decidida Christine Lagarde arribant a la roda de premsa que va oferir ahir a París per fer oficial la seva candidatura a la direcció del Fons Monetari Internacional. / BERTRAND LANGLOIS / AFP\nJa ho havia anunciat divendres un portaveu del Fons Monetari Internacional (FMI), que el procés de successió de Dominique Strauss-Khan seria "obert i transparent", però pocs s'esperaven que la batalla fos tan pública. Ni França ni Europa estan disposades a perdre la direcció de l'FMI i per això ahir van tancar files a favor de la candidata Christine Lagarde, la ministra d'Economia francesa, que ahir va presentar formalment la seva candidatura.\nEn roda de premsa a París, Lagarde va defensar "la seva experiència com a advocada, ministra, empresària i dona", i va treure ferro a la investigació que haurà de fer front durant les pròximes setmanes per abús d'autoritat en la venda d'Adidas el 1993. De Lagarde, que ocupa el 17è lloc de la llista de les dones més poderoses de la revista Forbes , el president de la Comissió Europea, José Manuel Durão Barroso, en va destacar ahir la "implicació per reforçar la governabilitat econòmica mundial", una idea que van reiterar també públicament la cancellera alemanya, Angela Merkel, i el comissari europeu d'Economia, Olli Rehn.\nA Madrid, la ministra d'Economia espanyola, Elena Salgado, va dir que la seva homòloga francesa "compta amb prou mèrits i capacitats". Lagarde, però, haurà de lliurar un pols dur amb els candidats dels països emergents i altres candidats sorpresa que es puguin postular abans del 10 de juny. De tots, el més ben posicionat fins ara per disputar-li el càrrec és el governador del Banc de Mèxic, Agustín Carstens, que, de fet, ja va ser número dos de la institució monetària mundial entre el 2003 i el 2006.\nSigui qui sigui el futur director de l'FMI, un assumpte que es tractarà en reunions bilaterals en el G-8 de Deauville (França), haurà de fer front a la situació a Grècia, ofegada pel deute públic. Un equip d'experts de la UE i de l'FMI va començar ahir a examinar el nou programa de privatitzacions i mesures d'austeritat amb què Atenes vol reduir el dèficit per evitar fer fallida. El moll de l'os de la investigació és l'ambiciós programa de privatitzacions i reestructuració d'actius estatals amb què el ministre de Finances grec, Iorgos Papaconstantinu, assegura que poden recaptar 50.000 euros fins al 2015.\nLa successió al capdavant de l'FMI es produirà de manera extraordinària abans que la del Banc Central Europeu, càrrec per al qual ja ha estat triat de facto l'italià Mario Draghi. El successor de Jean-Claude Trichet va fer ahir una de les primeres declaracions d'intencions i va assenyalar que els països "han de comptar, a llarg termini, amb noves alces dels tipus d'interès per les creixents pressions inflacionistes".\nSegons Mario Draghi, la pujada de tipus és necessària a la zona euro perquè "la inflació pot debilitar la solidaritat del creixement econòmic". L'italià, en la primera trobada a Berlín amb la cancellera alemanya, Angela Merkel, des que va rebre el suport de l'Eurogrup per a la presidència del BCE, va recordar que el BCE preveu que els preus pugin un 2,5% en el conjunt de l'any a causa de l'encariment de l'energia i de les matèries primeres.


ENRIC ROTA i MUNDÓ: 03/01/2010 - 04/01/2010\nAvui han tocat farleks a les pistes d'atletisme de Tona. He sortit de casa amb bicicleta, d'aquesta manera ja he fet l'escalfament i he arribat a les pistes d'atletisme, 5 km. He fet una volta per veure com em trobava de cames, val a dir que una mica cansat, i he realitzat l'entrenament assignat. 10 x 2' ràpids i 1' lent. Cal a dir que les previsions del temps informaven de què el vent afluixaria i no ha estat així, quan feia la volta pujant cap als Hostalets quedava tocat i quan baixava cap a Vic pensava que estava superfort. Un cop he acabat amb aquests 30' he fet 5' molt lents per la mateixa pista, m'he posat el xandall i he tornat cap a casa fent 5 km més.\nDISTÀNCIA: 5 km bici + 7 km corrent + 5 km bici\nCALORIES CONSUMIDES: 840 kcal\nDESNIVELL + AMB BICICLETA: 85 m\nJornada de BTT acompanyat del meu germà. Jornada força tècnica degut el fang gairebé en tot el recorregut i el vent que feia. La sortida ha estat als Hostalets de Balenyà. Hem sortit en direcció al Garden Tona i arribant a la bifurcació de la carretera de Tona cap a Collsuspina, hem fet la pujada cap a Sant Cugat de Gavadons i hem baixat fins a Collsuspina on hem fet un tallat. Hem agafat la carretera fins a dalt la Pullosa on hem fet el descens del Roc Gros fins a l'Ajuda. Finalment hem acabat rentant les bicicletes a la gasolinera dels Hostalets.\nMillors sensacions a nivell físic i molt bones a nivell de ciclisme, trobant-me bé a la pujada i sense arriscar a la baixada.\nDISTÀNCIA: 21'61 km\nMITJANA KM: 15'1 km/h\nNomés falten 11 dies per la Marató de París. Quins nervis!!!!\nAvui jornada multidisciplinar.\n1. Piscina municipal de Centelles:\n- 30' el·líptica\n- 1500 natació\n- 5'22 km de patins amb línia. Dues sèries de 2'66 km, una a 4'42'' i la segona a 4'26.\nSortida tranquil·la des de Vic, cap a Folgueroles, Sant Julià de Vilatorta i fent el retorn per la ruta dels Molins fins a Calldetenes i Sant Llàtzer. Les sensacions encara no acaben de ser del tot bones però ja tenim la marató a dues setmanes vista.\nDISTÀNCIA : 16 km\nSETMANA del 22 al 28 de MARÇ\n- EL·LÍPTICA: 16 km\n- CÓRRER: 40 km\n- BTT: 45 km\nAquesta setmana he introduït la btt per no carregar tan a nivell articular i la veritat és que m'ha anat bé tot i que encara estic una mica tocat.\nZONES PER ON HEM CORREGUT AVUI:\nLes Set Fonts de Sant Julià\nAvui jornada doble. Sensació de cansament però mica en mica vaig a millor.\nPULSACIONS MITJANES: 115 ppm\nRecorregut: Hostalets - El Brull- El Muntanyà - Hostalets\nSuspenció WRC Pro\nAvui jornada de farleks a les pistes municipals de Torelló al migdia.\n2 km d'escalfament + 9' a 4'km + 8' a 5' km + 7' a 3'58''km + 6' a 5' km + 5' a 3'52'' km + 4' a 5' km + 3' a 3'48'' km + 2' a 5' km + 1' a 3'40'' (10'4 km) + 1'6 km de tornada a la calma. Durant l'entrenament d'ahir vaig tenir unes sensacions força dolentes, avui han estat molt més bones, tot i que estic força cansat de cames.\nCALORIES CONSUMIDES: 1184 kcal\nBALAGUER 19 DE JUNY DE 2010, AIXÍ SORTIREM DE L'AIGUA, GAAASSSSSSS!!!\nDesprés de la jornada de descans i massatge d'ahir, avui ha tocat fer un rodatge a ritme còmode de 10 km. La sortida ha estat des dels Hostalets fins a les pistes d'atletisme de Tona i tornar pel mateix camí. Les sensacions d'avui després del massatge han estat una mica rares, al principi molt bé però em notava una mica cansat. Tampoc estic molt acostumat a fer els entrenaments al vespre. Avui després de nou hores de feina, el cos ja estava força cansat.\nDesprés de la lliçó i la pallisa d'ahir avui ha tocat jornada de relax fent set quilòmetres i mig d'el·líptica i una sessió llarga d'estiraments, adominals i flexions.\nPULSACIONS MITJANES: 110 ppm\nCALORIES CONSUMIDES: 400 kcal\nDISTÀNCIA: 7'5 km\nBanner de la cursa Vall del Congost de 2010. Ahir bona mitja marató de Raül Rota (13è) i d'en David Fernandez(26è) i l'Albert Lapeira (31è). Aquest últim sortint 10' tard perquè s'havia adormit, un crack.\na 14:04 2 comentaris:\nLa jornada d'avui m'ha donat una lliçó que espero que em serveixi per la Marató i les properes curses que realitzi. Ens hem desplaçat amb en Xevi Ibañez fins a Les Planes d'Hostoles ( Garrotxa) per anar d'aquesta població fins a Les Preses i tornar. Tot ha començat a la sortida, ens hem trobat un noi d'Anglès, que gairebé cada diumenge fa Anglès-Olot (42 km). Hem començat a parlar i a parlar i hem començat a veure amb en Xevi que aquest noi era un superclasse. A la mitja, com a millor marca, tenia 1h 13' i a la primera i última marató que ha fet, va ser a Empúries i tot i haver de parar, va fer 2h 50'. Doncs hem atrapat aquest noi quan només portavem 3 km, ell s'ha deixat una mica fins que l'hem atrapat. El recorregut el desconeixiem i la veritat és que ha estat bastant dur, gens pla. El ritme anava pujant i pujant i les pujades també cada vegada eren més dures fins el km 10. A partir d'aquí, 6 km plans i avall on ens hem posat entre un ritme de 4'10'' i 4'20''. En fi, que he arribat al km 16 amb unes sensacions rares. A la tornada, han tocat 6 km de pla amb un últim km de pujada dura. A partir d'aquí, encara en quedaven 9 plans i avall. Les cames a dalt de la pujada començaven anar defallint, fins el km 27 que m'he esperat a la carretera que en Xevi em passes a recollir, he pensat que era una bestiesa fer 5 km a poc a poc, perquè avui no anava, m'havia quedat buit. D'altre banda el turmell també em molestava una mica, però sense massa importància. Aquesta setmana val a dir que també he anat força cansat i que no les tenia totes, cal a dir també que havia perdut una mica el respecta a fer els 30 km, els quarts 30 km que feia d'entrenament abans de la marató, ara em queden 3 setmanes abans del gran repte, en aquest cas sort que són ja els entrenaments de baixada.\nAhir amb l'Anna vam anar a Navarcles, a la fira MONACÀLIA, la fira de l'abat. Vaig conèixer una parella que tenien una parada amb coses relacionades amb el Nepal, un país que sempre m'ha atret. Vàrem comentar diferents aspectes de la gent del Nepal i amb les condicions pèssimes que ens molts casos viuen. Amb els productes que venen tenen diferents coperatives. Sempre m'havien fet gràcies les banderes d'oració que tots hem vist al camp base de l'Everest o en altre muntanyes. Pels xerpes, aquestes oracions són la seva vida. Doncs em vaig comprar unes, les tinc penjades amb un terrat on hi toca el vent perquè les pugui repartir pel tot el món.\nJornada de rodatge molt suau amb unes arrencades per veure l'evolució del turmell. De moment molt bones sensacions i molt content. He rodat 40'.\n- 15' pujades i baixades\n- 5' de rectes\nM'ha anat bé fer el rodatge a nivell psiquic.\nEntrenaent de bicicleta a causa de la petita lesió que m'han diagnosticat a Fisiotorelló, Lídia Serrabassa. Tinc un petit esguinç al turmell amb un bloqueig de l'astragal. M'ha desbloquejat l'astragal i molt millor. Ara porto un tapping fins dilluns de la setmana vinent que em permet treballar igual. Avui doncs:\n10' escalfament: 121 ppm\n10' a ritme: 161 ppm\n5' suau: 132 ppm\n15' a ritme: 165 ppm\n5' suau: 133 ppm\n6' a ritme: 162 ppm\n9' tornada a la calma: 123 ppm\nEn acabar sessió d'estirament.\nA la tarda sessió de fisio amb el diagnòstic que he fet anteriorment. No sabeu pas quantes coses m'han passat pel cap aquests dies sobre aquest impediment, sort que no ha estat res. Només queden 3 setmanes i dos dies. Diumenge última tirada llarga, des de les Planes d'Hostoles fins les Preses i tornada, uns 32 km aproximadament.\nAvui he sortit a rodar suau amb el meu germà pel costat del riu Ter des de Sant Hipòlit de Voltregà fins a Manlleu i tornar, hem acabat fent 45' a ritme suau. Ha anat bé després de les sèries d'ahir.\nA la tarda, a dos quarts de set, en Xevi m'ha vingut a buscar a casa per anar al Camp Nou a veure el Barça-Stutgart, amb la mala sort que anavem cap a l'estadi corrent, després d'una hora buscant aparcament i jo he caigut i m'he doblat el turmell, a primera instància semblava que no era res, una pelada al genoll, després del partit les he passat canutes per arribar al cotxe. Una merda molt gran però a veure què serà.\nDean Karnazes, quantes venes tenim a les cames? És un noi que està molt fi.\nAvui han tocat sèries de 1000 metres. Després d'unes setmanes amb sèries una mica més curtes i tirades llargues avui ha tocat suar de valent. Set sèries de 1000 recuperant un minut entre cada sèrie. Sensacions molt bones, una mica tocat d'isquios al final de la sessió però molt content.\nAixí han anat:\nPer cert, amb en Xevi Ibañez, el meu germà Raül Rota i jo, ja estem apuntats a la X MARATON DE LOS MONEGROS C. ORBEA aventura. Les inscripcions van començar el passa dia 15 de març. La prova es disputa el dissabte 1 de maig amb l'inici de la prova a SARIÑENA - HUESCA (ARAGON).\nAmb la meva petita.\nJornada de recuperació activa fent:\n- el·líptica: 5 km\n- cinta: 5 km\nPosteriorment sessió de flexions, adominals i molts estiraments. Bones sensacions tot i que una mica cansat. Demà toquen sèries de 1000.\nBona actuació de la dotzena d'alumnes de l'escola Sagrats Cors que han participat al Cros Escolar de Folgueroles aquest matí. Molt bona organització i circuit dur i ple de fang, tal i com ha de ser un cros.\nD'altre banda, a l'entrenament d'avui:\n- 2 km escalfament\n- 16 km a ritme\n- 2 km de tornada a la calma\nBon entrenament donant voltes al circuit de Sant Llatzer i el riu Méder amb en Xevi Ibañez, Jordi Pou, Raül Rota i Enric Rota.\nTEMPS: 1h 32'\nCALORIES CONSUMIDES: 1180 kcal\nDESNIVELL +: 75 m\nEn Xevi i en Santi arribant a la marató de BCN\nSAGRADA FAMÍLIA KM 16-17\nAvui la meva filla ha començat a caminar sola per primera vegada, ha encadenat una sèrie de passes tota sola. Després de molt dies, avui ha fet aquest salt tan important a la seva vida.\nDiumenge dia 14 de març 4art Cros Escolar de Folgueroles. A partir de les 11 del migdia. Obsequi per tots els participants. Cloenda i entrega de premis de la 1ª Lliga Comarcal de Cros.\nAvui l'entrenament ha estat indoor, ha estat més que un entrenament físic, un entrenament mental. He fet dotze quilòmetres fàcilsa la màquina de la cinta. Aquesta setmana m'he notat les cames força pesades degut a l'entrenament del diumenge. Espero que hagi recuperat bé ja que diumenge toquen 20 quilòmetres, en aquest cas, serà pel costat de la C-17, el tram que va de Vic a Tona i tornar. Si algú vol venir, hem quedat amb en Xevi Ibañez, el diumenge a les 8 del matí al Fitness Vic.\nCALORIES CONSUMIDES : 994 kcal\nAvui m'he comprat el llibre, Jugando con el corazón de Xesco Espar. El llibre de l'Arcadi Alibés, Córrer per ser feliç, és un bon llibre on explica les seves vivències personals al llarg de la seva vida esportiva. Per cert, molt recomenable.\nTreball de fartleks.\n10 x 2 ràpid + 1' lent\nCALORIES CONSUMIDES: 828 kcal\nRECORREGUT: força pla però ab alguna pujada i baixada\nSENSACIONS: una mica de cansament\nJornada indoor al gimnàs de la piscina coberta de Torelló. Avui rodatge a ritme alegre. Ha tocat, 2km d'escalfament, 4 km a 4'20'', 1 km a 4'07'', 1 km a 4', 1 km a 4'07'', 1 km a 4'20'', 1 km a 4'30'', 1 km a 4'40'' i 2 km de tornada a la calma.\nTEMPS: 1h 08'\nPULSACIONS MITJANES: 159 ppm\nCALORIES CONSUMIDES: 1301 kcal\nS'ACOSTA...31 dies 11 hores\nJornada de descans actiu fent 6 km a ritme molt fàcil per tal de recuperar-me després dels 30 km d'ahir. He fet aquest km amb la cinta que té el meu sogre. Bones sensacions tot i tenir les cames una mica carregades. A Muntanyola es veu que ha nevat una mica i sinó mireu això: http://galopaquegalopa.blogspot.com/. Les dones no us distreieu i mireu que maca que és la neu. Bones fotografies, que gran que ets David.\nA la tarda sortida amb bici a fer una mica l'animal i després he tret els esquís per anar a comprar pel poble. Una bona suada i una estona divertida. Tampoc és tan dolent que nevi algun dia a l'any.\nENRIC ROTA I JORDI POU (3h05')\nTEST DE 30 KM\nTEMPS: 2h 13'\nRITME: 4'20'' KM\nSENSACIONS: Molt bones. M'he trobat còmode rodant aquest ritme. A nivell d'alimentació molt bé. Tres gels SQUEEZY GEL 25gr. Ingesta de cada gel al km 8, 16 i 24.\nENTRENAMENT: He acompanyat en Jordi Pou que ha fet una gran marca 3h05'07''. He corregut amb les Nike Skylon 11. Sabatilla sensacional per carrera. Cal destacar el debut de Jordi Illamola "keny" amb un temps sensacional 3h21'30''. Felicitats campions!!!!!!\nSortida matinal cap al Brull amb força boira i poca visibilitat. A nivell de sensacions m'he trobat molt bé. Es va notar que el dia d'ahir vaig fer festa. El terreny estava força tou i he disfrutat molt. M'agrada córrer a la foscor i al matí.\nAvui han tocat sèries de 800 metres. He fet un escalfament d'un quart d'hora pel circuit A del cros escolar de Torelló, posteriorment he començat les sèries:\nEntre sèrie i sèrie recuperava dos minuts. Seguidament he acabat de fer l'hora corrent rodant suaument pel camp de futbol.\nINSCRIPCIÓ: TRIATLÓ CIUTAT DE BALAGUER B (19/06/2010)\nA continuació hi ha les dades de la inscripció:\nData :02/03/2010 22:01\nAhir excel·lent cros escolar de Torelló, 240 nens i nenes i una vintena de mares i pares a tope.\nJornada suau de córrer combinada amb sessió de peses i una transfarència d'un km a bon ritme.


Barcelona vol encapçalar una candidatura pirinenca pels Jocs d'Hivern del 2022 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Barcelona vol encapçalar una candidatura pirinenca pels Jocs d'Hivern del 2022\nBarcelona vol encapçalar una candidatura pirinenca pels Jocs d'Hivern del 2022\nLes estacions del Pirineu català acollirien les proves a l'aire lliure i la capital catalana assumiria les competicions a cobert Joaquim Nadal avança que La Molina hi podria tenir un paper clau, per proximitat i per experiència en proves FIS\nLa ciutat de Barcelona vol encapçalar una candidatura del Pirineu català pels Jocs Olímpics d'Hivern del 2022. L'alcalde barceloní, Jordi Hereu, ha anunciat la proposta aquest matí amb la lectura d'un comunicat de premsa.\nEl plantejament de capital catalana seria que la ciutat organitzi la inauguració i les proves a cobert, com poden ser el patinatge i l'hoquei gel, i que el Pirineu aculli els esports a l'aire lliure, com ara l'esquí, el surf de neu, els salts, el biatló i el bobsleigh.\nPoc abans, en declaracions a COM Ràdio, el conseller de Política Territorial i Obres Públiques, Joaquim Nadal, ja ha assegurat que la idea tindria el suport de la Generalitat.\nCal recordar que el Comitè Olímpic Internacional exigeix que les candidatures sempre les lideri una ciutat concreta. Als darrers Jocs d'hivern l'escollida va ser Torí. Sobre tot plegat, Joaquim Nadal ha apuntat que l'estació cerdana de La Molina hi podria tenir un protagonisme destacat, per la proximitat amb Barcelona i per la seva experiència en l'organització de competicions internacionals d'esquí i surf de neu.\nEl fet que el projecte es faci públic ara vindria motivat perquè la candidatura s'ha de formalitzar el 2013. Dos anys més tard se sabria si Barcelona és la ciutat escollida. Un dels principals rivals a superar podria ser la capital de Baviera, Munic.\nLa proposta de Barcelona esdevé una alternativa a la de Saragossa i Jaca, que ha refusat compartir la candidatura amb Catalunya malgrat l'oferiment que va fer Lleida. De la seva part, Andorra també ha plantejat diverses vegades la seva voluntat d'aspirar-hi. En cas que la idea es fes realitat, la capital catalana es convertiria en la primera ciutat que és seu tant dels Jocs Olímpics d'estiu com dels d'hivern.


Un tomb de grans museus per la ciutat de Nova York – Jordi Medina Alsina\nCultura 5 d'abril de 2017\nMassa sovint quan parlem de museus automàticament ens ve al cap la imatge i la concepció de qualsevol museus local que tenim al nostre país perquè la majoria dels nostres museus són, precisament, locals. I a què em refereixo quan parlem de museus locals? Doncs bàsicament a museus amb unes dimensions petites i amb unes col·leccions molt especialitzades en una disciplina concreta. Als Estats Units però, acostumen a apostar per les grans dimensions i en el cas dels museus també ens trobem amb aquesta tendència. Hi ha museus que no te’ls pots veure ni amb un dia sencer i que si pretens veure’ls bé, necessites més d’una visita. És el cas, per exemple del Metropolitan Museum of Art, un museu immens que allotja art de diferents civilitzacions antigues, art etnològic i una extensa col·lecció de pintura europea i americana.\nCom que mai saps quan pot durar la visita a un museu, és recomanable anar-hi a primera hora i després aprofitar per visitar la zona de la ciutat on es troba el museu i no a la inversa. Un altre dels grans museus i on també s’hi han rodat moltes pel·lícules és, sens dubte, l’American Museum of Natural History. Aquest museu presenta una de les col·leccions de ciències naturals més àmplies i la seva disposició museogràfica ja esdevé de per si un patrimoni a preservar. A banda de les diferents sales expositives, presenta unes quatre o cinc exposicions temporals i l’oportunitat de veure cinema en 3D o un planetari amb projeccions relacionades amb les exposicions del moment.\nEls museus d’art són un dels més destacats al llarg de la ciutat. Podem parlar de museus tan reconeguts internacionalment com el Modern Museum of Art (MoMA) o el Guggenheim Museum però també n’hi ha d’altres d’importants com la Frick Collection, la Neue Gallery o el Whitney Museum of American Art. En general, tots els museus d’art tenen unes col·leccions increïbles i inpensables si no les coneixes. Un passeig per les diferents sales dels museus ens farà descobrir i identificar les obres dels artistes més coneguts arreu del món. A banda, dels museus d’art més coneguts, val la pena també, visitar el nou equipament del Whitney Museum of American Art i el seu entorn perquè el conjunt esdevé un pol creatiu d’art, de moda, de moviment i de noves tendències.\nHi ha també museus diversos com el Museu de la Immigració a les Ellis Island (quan vas a veure l’estàtua de la llibertat), el Museu de la Ciutat de Nova York, el Museu de Brooklyn, el Museu dels Bombers de Nova York, el Museu de la Policia de Nova York o el jardí botànic de Brooklyn que també és interessant visitar-lo i passar-hi mig dia. L’art i la cultura també la trobaràs en molts altres indrets: un musical a Broadway, un concert al Lincoln Center, una improvisació de jazz o blues en un bar de copes, etc. I és que si vas a Nova York a fer un tomb de grans museus, no t’oblidis que el que en un futur restarà dins als museus, ara t’ho trobaràs i ho viuràs per la ciutat. Descobreix, troba i viu dins la ciutat allò que cerques!


El nou domini .barcelona\nEl 12 de gener a les 13.00 es va obrir el període de llançament del domini .barcelona. Des d’aquest moment fins el 15 de març també a les 13.00 podeu fer la sol·licitud del vostre nom, i abans del 21 de març s’assignaran segons les prioritats que hi ha a la web del domini.\nA partir del 20 de març tots els dominis .barcelona demanats es posaran en funcionament i s’obrirà el 21 de març el registre lliure, seguint el patró ‘qui primer el demana se l’emporta’.\nCom ells diuen: ‘Internet és una finestra al món on cada cop és més necessari d’identificar-se adequadament a cada audiència potencial i de manera més precisa i segmentada.’\n‘Si vols que el món identifiqui que ets de Barcelona, és important que el teu lloc web tingui una extensió que t’identifica.’\nEl domini .barcelona és gestionat per la Fundació Puntcat, la que ja té l’experiència del domini .cat, i costarà 100 euros en la primera fase, la de llançament, i 40 en el període obert.\nUn domini, tècnicament, lliga un nom amb una adreça IP pública, però el que tothom sap d’un domini és que és el que ens dóna a conèixer a internet, és com la gent ens buscarà i ens hi trobarà.\nEls dominis s’agrupen segons el TLD, les lletres que tenim a la dreta del tot del nom del domini: per exemple, el .cat.\nels dominis genèrics tradicionals no esponsoritzats (.biz, .com, .info, .name, .net, .org i .pro) són els que es diuen uTLD;\nels dominis territorials, de dues lletres, (.eu, .us, .uk, .fr, .es…), que es coneixen com a ccTLD;\nels dominis esponsoritzats (.aero, .asia, .biz, .cat, .com, .coop, .info, .jobs, .mobi, .museum, .name, .net, .org, .pro, .tel i .travel), que es coneixen com a sTLD;\ni els nous dominis genèrics (.barcelona, .zara, .lacaixa, .madrid, .mango, .seat …)\nEls dominis, els registra i els gestiona la IANA (Internet Assigned Numbers Authority): és l’organització responsable que els dominis funcionin, és un departament de qui fa la feina real, i qui mana és la ICANN (Internet Corporation for Assigned Names and Numbers), una organització governamental dels EUA.\nUna llista sencera de tots els dominis, la trobareu a la ICANN.\nRecordeu que els servidors d’internet només saben enviar i rebre dades d’una adreça IP (per exemple, la nostra 81.184.4.60) fins a una altra adreça IP (per exemple, la de VilaWeb: 54.72.127.129). Ja veieu que no és un bon sistema, que no podem pretendre que la gent se sàpiga i recordi les adreces IP, així que es van inventar els dominis i, perquè funcionin, es fan servir uns traductors anomenats DNS, i, a més, quan l’adreça IP canviï, els clients mai no hauran de saber-ho ni recordar la nova adreça.\nPerquè els DNS són això, traductors d’adreces, de manera que nosaltres al nostre navegador hi podem posar vilaweb.cat, en comptes de 54.72.127.129.\nSi voleu, podeu anar a l’article del 15 de maig de 2015 on explicava què són els DNS i com funcionen.\nQuè és un registrador?\nQuan volem crear una web o un bloc, el primer que hem de pensar és com en direm i com volem que ens recordin, així que hem d’anar a un registrador per a veure si el nostre domini és lliure.\nSi volem un .cat, podem a anar a l’arrel, al propietari, a la web del domini.cat.\nAra, si volem més d’una extensió, el més senzill és anar a un registrador, com per exemple Nominalia.\nUn registrador és l’empresa delegada pel titular d’un domini perquè vengui els drets per un temps per poder fer servir el domini. Nosaltres no comprem un domini, lloguem el seu ús per un temps determinat i amb el dret d’anar prorrogant el temps de ‘lloguer’.\nUna vegada a la web d’un registrador, ompliu el domini que voleu obtenir, fer ‘cercar’ i n’obtindreu una llista amb totes, o moltes, de les extensions o TLD disponibles per aquell nom, perquè el que un registrador vol és ‘vendre-us’ el màxim nombre de dominis.\nTambé és aconsellable, quan voleu comprar l’ús d’un domini, que reviseu els preus i les condicions dels registradors. No tots tenen el mateix preu ni ofereixen les mateixes coses.\nSi seguim amb els de Nominalia, el .cat us costarà 5,90 euros per any i per aquest preu us donen espai web il·limitat, tres comptes de correu de 2 GB, antivirus i antispam, servei de DNS i algunes coses més.\nPer facilitar-vos la feina, els del Puntcat us han fet una llista comparativa dels costs i serveis dels registradors que venen el .cat.\nEl .barcelona és un domini de la capital catalana i el .cat, el domini cultural català. El domini .barcelona serveix per identificar continguts online amb la ciutat de Barcelona i el .cat, per identificar continguts en català per a l’audiència específicament catalanoparlant.\nTots dos dominis són compatibles i responen a necessitats diferents per a adreçar-se a públics que no sempre han de coincidir.\nLa Fundació Puntcat és una entitat privada, sense ànim de lucre ni filiació política, titular del domini .cat, autofinançada mitjançant la venda de dominis i que ara també gestiona el domini .barcelona.


La meua manera de perdre el temps: de gener 2012\nRuta dels Castells amb moto.\nHui ruta amb la moto, encara no tinc la bici reparada de la setmana passada així que no tenia massa alternatives.\nVolia fer ruta pels castells de la contornà, primer he anat per la Serra Grossa cap a Xàtiva per a pujar al seu Castell.\nSeguidament he anat fins Montesa per a visitar el Castell Templari.\nA continuació m'he dirigit cap a terres manxegues per a vorer el Castell d'Almansa.\nQuan el mal ve d'Almansa a tots alcança.... inclòs a mi... la moto s'ha parat en marxa i no arrancava, sort que estava a un carrer cap avall i l'he arrancada, però quan he arribat baix s'ha tornat a parar i no m'arrancava. Li he llevat el contacte i després de cagar-me en tot el que em podia cagar... li he donat al contacte i ha arrancat.... per la qual cosa he optat per anar directe a casa sense esmorzar i sense completar la ruta... un altre dia serà... demà al taller.\nEsta es la ruta que volia fer...\nLa setmana passada vaig trencar la bici, esta setmana s'averia la moto.... mes val que em quede a casa!!!\nPublicat per Tipotane a 11:51 2 comentaris:\nSenda Bancal de l'ermità.\nHui nova eixida amb la bici perquè ahir no vaig fer massa quilòmetres.\nHe anat a vorer la gent de l'Olleria on anava ja que volia estar prompte a casa i no hi havia ningú. Així que com li vaig ensenyar una ruta a Vicent per a que la feren i feia quasi dos anys que no l'havia fet he anat cap allí. La Senda del Bancal de l'Ermità.\nBonica la vista del Montcabrer el Benicadell i la boira.\nA continuació comença la senda que està amagada.\nUns km després apareix la famosa bicicleta rovellada dalt del pedestal.\nLa senda continua i per moments es tanca molt.\nUna vegada "dalt" es quan es poden apreciar les boniques vistes que te esta ruta.\nEsta m'agrada molt, la senda va per dalt de la serra i es pot vorer a un costat la Costera i a l'altra banda la Vall d'Albaida.\nTambé he disfrutat de les vistes de vorer passar les motos per la carretera de la Serra Grossa.\nI ací un vídeo girant 360º.\nDesprés d'una bona i bonica baixada arribem a la carretera.\nLa creuem i ve una senda de pujada, la majoria es ciclable.\nI de colp... catacrack... s'han enganxat unes rames al canvi i l'he trencat.\nAixí que la ruta la he donat per acabada, he tornat enrere per eixir a la carretera i anant espentant la bici fins la Pedrera. He vist prou "carretereros" però ningú m'ha preguntat si necessitava ajuda a pesar d'anar espentant la bici, es mes.... ni tan sols un Bon Dia... en fi... Una vegada a la Pedrera he pujat per baixar fins Bellús on ha vingut la dona amb el cotxe per arreplegar-me.\nPublicat per Tipotane a 13:01 4 comentaris:\nFreeambres a Sumacarcer\nHui ruteta diferent a la dels altres dies...\nHavia quedat amb Jordi a Sumacàrcer per fer remuntes. L'altra vegada va haver una lleu complicació... esta no jejejejeje. Arribe al poble i hi havien un muntó de gent amb bicis però no venien amb nosaltres. Al poc arriben els freeambres amb Jordi, Cristian, Luis, Moises, Fran i Salva que ens feia de xofer. Carregue la bici al seu cotxe i poc després arriben un xics de Castalla. Ens en anem cap amunt i una vegada dalt ens posem els equipatges. Estrenava el casc i el peto que em van dur els Reis.\nBaixem per primera vegada el Camí de Viró inspeccionant el terreny i escalfant un poc. Una vegada baix tornem a carregar les bicis, està Manolo amb un altre xic que pugen amb nosaltres. Tornem a baixar la mateixa senda però sense parar. També ens ensenya Jordi una altra senda, però esta es massa per a mi. Arribem baix i Manolo i l'altre xic van a esmorzar, mentre que nosaltres tornem a pujar i baixem per tercera vegada pel Camí de Viró.\nUna vegada baix tornem a carregar i cap a dalt on està Tebar esperant-nos per a baixar esta vegada per l'altra trialera, la de l'Ombria del Castell i directes al bar per a esmorzar el típic sepionet del Bar Ricardo.\nSense encantar-se massa tornem a pujar per a baixar novament per la Senda de Viró. Esta vegada he tantejat un bots.... tant de passar i que no els prove es de rebut. Arribem baix i aaaaaaaaaaaaaaaltra vegada cap amunt. Esta vegada al baixar si que he provat a dos bots jejejejeje crec que per a la pròxima ja li tire amb total tranquil·litat. Per a la xorrà que ha sigut he arribat baix content a pesar d'una lleu mini-caiguda.... no pots engorilar-te jajajajaja.\nTornem a pujar i esta vegada baixem novament per la de l'Ombria del Castell, la ràpida que diuen els d'Alcudia. Una vegada baix ja hem carregat les bicis cadascú al seu cotxe i cap a casa on he arribat a les 15'00 content per haver estrenat els Reis i per la diversió del dia.\nPublicat per Tipotane a 18:23 Cap comentari:\nEtiquetes de comentaris: btt, mtb, remuntes, trialeres\nHui he eixit matí a pegar la volta, com a Bocairent es feia la Publicació i també vaig donar sang l'altre dia i estic constipat no volia pegar una volta molt llarga ni dura. Així que he agarrat el cotxe i he anat cap a Quatretonda. Arribant marcava 1ºC al cotxe.\nHe eixit per a pujar per Les Voltes.\nUna vegada dalt he anat cap a La Canyà de l'Avenc.\nUna zona molt bonica, en arribar dalt tocava espentar la bici, només son 400 metres de BH (Bicicleta al Hombro) i he arribat dalt de tot, al Pla de Penya.\nAcí ve una zona, repetisc de nou, molt bonica vas sendejant prou quilòmetres fins arribar a la Trialera de la Falaguera.\nMentre em posava les protes han arribat unes motos i he estat xarrant amb ells.\nTambé m'han informat d'una altra senda que no es veu i on ve a eixir.... mes investiganda per la zonaaaaaaa!!!!\nMentre baixava la trialera m'he trobat gent, quina canya de baixada!!!! cada vegada que passe m'agrada mes, només son 20 minuts baixant jejejejejejeje. Arribe baix i vaig cap a El Molló... i altra volta cap a baix.\nQuan he arribat baix començava a fer-se tard així que no he fet l'altra trialera que volia fer i he carregat bartuls al cotxe i cap a casa.\nMontanejos amb moto\nHui ruta amb la moto per a estrenar les botes.\nAnit vaig estar de sopar del Motoclub i em vaig gitar una mica tard, però este matí m'he alçat. Havia quedat amb Eduard a les 7'15 a la gasolinera del port, quan he arribat ja estaven allí, hi havia mes gent que en un primer moment no sabia qui eren, després ja he vist que eren Enrique, Jandro i Joan.\nPrimer hem anat per l'autovia fin Lliria i allí ja ens hem desviat cap a Alcublas i Bejís... on l'oratge ha començat a fer de les seues... a pesar de dur sotoguants els dits es gelaven i per Teresa hi havia una gelada important.\nArribem a Montan i passe jo davant fins arribar a Montanejos soles, al poc apareix Eduard que em diu que torne cap a arrere però no veig cap on va i després d'unes cridades frustrants arribe al bar de la Plaça de Montanejos i al poc arriba Eduard.\nEstava tan gelat que no podia ni menjar, tenia els dits gelats i he tardat en recuperar-me, tant que no he fet ni la foto de l'esmorzar i fins i tot he begut vi per a entrar en calor.\nQuan hem arribat estàvem nosaltres sols, però després estava la plaça plena de motos.\nA continuació anem pel costat de l'Embals d'Arenós i entrem a la província de Terol. Continuem per Manzanera i tornem a entrar a la província de Castelló per arribar a Aras de los Olmos, Titaguas, Chelva i tornem a entrar a l'autovia per la mateixa zona que l'haviem deixada i cap a casa.\nHe arribat a casa a les 14'45 amb 460 km al cul. Una ruta prou llarga, amb mooooooooooooooolt de fred i alguna que altra carretera amb curves banyades i que mes que carretera era un camí mal asfaltat, millor fer este tipus de rutes en dies que no faça tant de fred.\nAcí el mapa de la ruta.\nComençant a córrer.\nHui he començat a córrer de nou.\nCom este matí ja tenien els xiquets tots els joguets muntats he pogut eixir a córrer un ratet.\nHe fet una volta que tinc medida i cronometrada, son sis quilòmetres i tarde poc mes de 27 minuts... hui he tardat 33 minuts, des de l'any passat que no corria jejejejeje mes o menys dos mesos, així que he anat tranquil tranquil.\nNo he notat cap molèstia al peu al xafar les irregularitats del terreny i ara mentre estic escrivint tampoc.... vorem demà.\nPublicat per Tipotane a 12:31 2 comentaris:\nXàtiva. Any Nou.\nHui nova ruta amb la bici per a inaugurar l'any ciclista.... el que pugues fer hui no ho deixes per a demà.;)\nAhir vaig quedar amb Ramon que ja feia molt de temps que no es veiem, com ell no pot eixir amb la bici hem quedat directament al bar.\nHe eixit sense matinar, no feia gens de fred. Primer he anat per La Gaveta fins el Port de l'Olleria, ací si que m'he gelat una mica ja que passava l'aire per la samarreta.\nNormalment per ací passa aigua però hui crec que encara en passava mes.\nA continuació pel carril bici fins a Novetlè. Anava al tran tran i mire l'hora i ja eren quasi les 10'00. Així que he anat fins Xàtiva per la carretera per a poder arribar abans.\nArribe al bar i taxan taxan.... està tancat!!!! als cinc minuts arriba Ramon i anem a un altre bar. La veritat es que no tenia massa gana i Ramon encara menys.\nA continuació he pujat fins el Camí La Bola per anar a Novetlè on m'he trobat amb la meua cosina Anna passejant a Kiddo i des d'ahí pel mateix lloc que havia vingut he tornat a casa pujant el port fent 32 km però amb moooooooooooooolta tranquilitat.\nPublicat per Tipotane a 13:22 2 comentaris:


Domus Templi o Ruta del Temple | Viu La Festa - Fires i Festes Majors a Catalunya\nL’empremta templera a casa nostra és el motiu de la ruta Domus Templi, expressió llatina que significa “els dominis del Temple”, i que pretén facilitar als visitants el coneixement sobre la història i les obres d’aquest orde de guerrers i religiosos a la Corona d’Aragó. Sota aquests dominis del Temple s’amaga un patrimoni arquitectònic de primer ordre i bastant desconegut.\nEls camins de la ruta es mouen, principalment, pels territoris fronterers entre musulmans i cristians durant la reconquesta a les conques del Cinca i l’Ebre. Els castells de les grans comandes de Montsó, Gardeny (Lleida), Miravet, Tortosa i Peníscola són els principals reclams d’aquesta ruta, que compta amb altres atractius com torres, cases, esglésies o poblacions, tots construïts en els dominis templers.\nEl castell de Montsó (Osca), últim baluard de l’orde a la corona catalanoaragonesa, destaca per l’arquitectura de la torre de l’homenatge (segles IX-X), les dependències dels monjos, la torre de Jaume I i el pati d’armes, que conserva cinc torrasses. La part més misteriosa és el túnel subterrani que comunica l’absis de l’església amb l’exterior.\nEl conjunt monumental de Gardeny (segle XII) manté la fesomia medieval, formada a partir d’un espai delimitat per muralles amb torres, a l’interior del qual es distribuïen els diferents edificis al voltant d’un pati central. Entre aquests edificis destaca la torre habitació de dues plantes (amb espais d’emmagatzematge, de residència i la torre de l’homenatge) i l’església romànica de Santa Maria de Gardeny.\nDes de principi de 2007, s’ha convertit en un centre d’interpretació de l’orde del Temple, on es pot conèixer la vida dels templers.\nEl castell de Miravet és un gran recinte emmurallat que s’adapta a l’abrupta topografia del turó sobre el qual s’assenta, vora mateix de l’Ebre. Domina les comunicacions a través del curs fluvial, inexpugnable gràcies als espadats que l’envolten. Els musulmans hi van construir la primera fortificació al segle XI i l’orde del Temple va introduir-hi nombroses reformes entre els segles XII i XIII. L’actual aspecte correspon a la construcció d’aquest període, quan era seu de la màxima autoritat de l’orde en terres catalanoaragoneses.\nEl conjunt del castell de Miravet està format pel recinte sobirà, a la part més elevada, i pel recinte jussà. Aquest darrer inclou edificacions com el graner, la cavallerissa o la cisterna, mentre que el primer està centrat per un pati d’armes al voltant del qual s’aixequen les diverses estances.\nEl templers van convertir el castell de la Suda, d’origen andalusí, en el seu bastió per dominar el riu i la ciutat, tot controlant les torres del Prior, de la Font de Quinto i de la Llotja. A més, sota el domini de l’orde del Temple, Tortosa va ser ampliada amb els nous barris de Remolins, Santa Clara i el Temple.\nEl castell de Peníscola (Baix Maestrat) s’alça com un baluard inexpugnable en la seva situació defensada pel mar i les roques. Va ser construït pels templers a finals del segle XIII i principis del segle XIV a imatge de Miravet i recordant el castell que van haver d’abandonar a Terra Santa.


Els Gambirots omplen la UIB de castells\n29 setembre 2020 13:30\nLa setmana que ve faran activitats per mostrar aquesta tradició\nLa Universitat de les Illes Balears (UIB) celebra aquests dies una setmana castellera amb l'objectiu de donar a conèixer i promoure aquesta espectacular tradició entre l'alumnat. La iniciativa està organitzada per la colla castellera Gambirots de la UIB i inclou activitats diverses. Des de tallers a projeccions cinematogràfiques, exposicions de fotografies amb les espectaculars torres humanes i un llarg seguit d'actes formen part del programa.\nFins el proper dimecres cinc de maig diferents dependències de la UIB exposaran fotografies amb l'objectiu d'explicar algunes de les nocions més bàsiques del món casteller. Entre elles per exemple, es dóna compte de què és un castell o una colla, les diferències existents entre una colla i una colla universitària o la història del món casteller als Països Catalans i a Mallorca... En concret aquestes imatges, que se mostren acompanyades de texts explicatius, se situen als edificis Ramon Llull, Guillem Cifre de Colonya i Mateu Orfila.\nDilluns que ve comença el seguit d'activitats programades. Gran part d'elles seran a l'edifici Anselm Turmeda, que el mateix dilluns acollirà a les 16.00 hores la projecció del film de temàtica castellera La teta i la lluna. Dimecres, a les 16.00 hores s'oferirà un documental sobre el món casteller i divendres, a les deu del matí, tindrà lloc un col·loqui sobre el fet casteller a Mallorca i la seva vinculació amb la universitat. Dimarts hi haurà un assaig de castells al Mateu Orfila.


Míriam Díez, directora de l’Observatori Blanquerna, signa a l’IEI una nova entrega del cicle ‘La fraternitat’ de l’IREL\nEl cicle de conferències proposa la fraternitat com a motor de millora del món actual.\nL’Aula Magna de l’Institut d’Estudis Ilerdencs ha acollit, aquest dijous, una conferència de Míriam Díez, directora de l’Observatori Blanquerna de Comunicació, Religió i Cultura.\nLa sessió s’ha emmarcat dins el cicle ‘La fraternitat’ que organitza l’IREL (Institut de Recerca i Estudis Religiosos de Lleida) amb el suport de l’IEI, la Diputació de Lleida, la UdL i la Fundació Joan Maragall.\nA més de directora de l’Observatori Blanquerna, Míriam Díez és vice-degana de Recerca, Postgrau i Relacions Internacionals de la Facultat de Comunicació i Relacions Internacionals Blanquerna. Periodista i teòloga, és també directora de Global Engagement a Aleteia.org i vicepresidenta de la fundació Catalunya Religió, entre molts d’altres.\nEl cicle de conferències ‘La fraternitat’ és desenvolupa al llarg de tot el curs 2021-2022 i té com eix la fraternitat com a motor de canvi i millora del món. El plantejament del cicle parteix de la base que, si la llibertat i la igualtat han bastit projectes polítics que ens permeten albirar mons millors, cap d'aquests mons ho serà sense el que és la peça fonamental, la fraternitat. Aquesta és la idea força de ‘Fratelli tutti’ (‘Tots germans’), tercera encíclica del Papa Francisco, i la proposta sobre la qual es basteix aquest cicle de conferències.


Blog - Els Masos d'en Coll - Page 2\nMILLOR PREU GARANTITZAT - SI TROBES UN PREU MÉS BAIX NOSALTRES ET MILLOREM LA RESERVA\nRuta a la platja a cavall\nQuè pot ser més increïble que una meravellosa ruta a cavall que ens porti a gaudir la sortida de el sol a la platja? A Els Masos d'en Coll et portem aquesta bellíssima activitat que et deixarà records inoblidables. El…\nVols donar-te una bona capbussada a l’estiu? Tria els allotjaments rurals amb piscina!\nHi ha una sensació més gran de plaer de trobar un lloc que estigui allotjat en el cor del Baix Empordà, en el qual puguis sentir-te com a casa teva? Els Masos d'en Coll és una casa rural que es…\nLa regla de l’equilibri\nLa regla de l'equilibri és una forma invisible que afecta a tots els cossos. L'home inconscientment busca un equilibri constant en l'àmbit emocional, personal, professional i amb el seu entorn. Per això actuem, ens movem i decidim buscant el nostre…\nEls cavalls Els Masos d’en Coll\nT’agraden els cavalls? Tens ganes de provar una de les nostres activitats? Si t’interessa o tens ganes de muntar a cavall primer de tot has de conèixer quins són els seus instints i hàbits. Caràcter El cavall és un animal…\nEls cinc avantatges del turisme EcoSlow\nDes dels Masos d’en Coll ens hem compromès a generar un Turisme responsable, amb fons social i sostenible en tots els sentits. Posem per davant la salut de les persones i el respecte amb el medi ambient partint del concepte…\nRecepta Massapà blanc\nEl massapà, un ingredient indispensable en moltes receptes de pastisseria. No se sap ben bé com va arribar a Catalunya ni com va arribar a Europa. El que si se sap és que va arribar del món àrab, va entrar…


Ajuntament de Canet de Mar - Finalitzen les obres de l´edifici de la Fundació Els Garrofers de Canet de Mar\nPUBLICAT Divendres, 04.12.2020\nL'alcaldessa de Canet de Mar, Blanca Arbell i la regidora de Serveis Socials, Àngels Isart han assistit aquest divendres 4 de desembre a l'acte de recepció de les obres realitzades a l'edifici de la Fundació Els Garrofers.\nConcretament, les obres executades a la llar residencial han consistit en la realització d'un cobert i en reparar diferents defectes constructius que tenia l'edifici i que durant alguns anys han estat ocasionant problemes de goteres i filtracions d'aigua en algunes parts essencials de la residència.\nEn tractar-se d'un acte administratiu, i com que l'Ajuntament és el promotor d'aquesta obra, a l'acte també hi han estat presents l'interventor municipal i la tècnica responsable d'aquest projecte.\nDurant l'acte de recepció, l'alcaldessa ha volgut assenyalar que una de les principals prioritats de l'Equip de Govern municipal és la de poder garantir que els residents d'Els Garrofers visquin en unes instal·lacions segures i adequades a les seves necessitats. Per aquest motiu, s'ha fet una aposta ferma per tal de poder acabar amb els problemes que residents i treballadors patien a causa dels defectes constructius que presentava l'edifici.\nDes de l'Ajuntament de Canet de Mar es vol enviar un profund agraïment a totes les persones que viuen i treballen a la Fundació Els Garrofers, i també a les seves famílies, per les molèsties ocasionades per aquestes obres.


Festa de la Sopa d’aquí i d’allà! - Com participar - Servei Civil Internacional de Catalunya\nFesta de la Sopa d’aquí i d’allà! – Com participar\noctubre 27, 2014novembre 28, 2018\nEl 14 de novembre, el SCI organitzarà un esdeveniment culinari fantàstic durant els Raval’s! Farem la Festa de la Sopa d’aquí i d’allà!\nLa sopa és un plat simple que es troba en totes les cultures del món, i per això volem dedicar un dia per saber-ne més sobre aquest deliciós menjar.\nL’acte es gratuït i i tothom hi està convidat tant a participar portant la seva sopa, com simplement venint a gaudir tot tastant, xerrant i coneixent gent nova al barri!\nNomés us demanem que compartiu amb nosaltres les vostres receptes secretes i que us animeu a portar una olla perquè tothom pugui tastar les vostres sopes!!\nSi voleu participar només heu de venir el 14 de novembre, a les 20h a la Rambla del Raval amb la sopa i un cartell on hi posi:\n-el nom de la sopa, la procedència, tots els ingredients i,\n-el nom de la persona o associació que l’ha cuinada.\nUs esperem amb o sense sopa, a punt per menjar i conèixer-nos, perquè en el fons, la sopa és només una excusa per trobar-nos!\nEns trobem a la Rambla del Raval el 14 de novembre a les 20h!\nLa foto es la la guanyadora del concurs de fotografies de camp de voluntariat, realitzat per Cristina Teixido'\nC. Carme, 95 baixos 2a 08001 Barcelona – G08849549\nTel. (+34) 93 441 70 79\nEl 3 de Novembre inaugurem l’exposició “Follow the Women” !Envieu-nos la vostra recepta de sopa preferida!


Es declaren a Catalunya 1.966 nous casos de Covid i 165 morts més - Empordà\nEs declaren a Catalunya 1.966 nous casos de Covid i 165 morts més\nL'Rt puja a 0,93 però el risc de rebrot baixa a 592, amb 80 ingressats més i 9 persones més a l'UCI\nACN 25.01.2021 | 10:46\nHi ha 3.038 pacients ingressats amb covid, 80 més que fa 24 hores, i 684 persones a l'UCI, 9 més. ACN\nHi ha 3.038 pacients ingressats amb covid, 80 més que fa 24 hores, i 684 persones a l'UCI, 9 més.\nLa velocitat de propagació de la Covid, l'Rt, ha pujat a 0,93, una centèsima més que en les últimes 24 hores, segons el darrer balanç del Departament de Salut. El risc de rebrot en canvi baixa fins als 592 (-9). En paral·lel, la incidència a 14 dies passa de 682,89 a 667,67. S'han declarat 1.966 nous casos confirmats per PCR o TA, amb un total de 448.080. El 7,08% de les proves de la darrera setmana han donat positiu. S'ha informat de 165 noves morts, tot i que el total es manté en 18.557 perquè Salut no les ha pogut incorporar al registre per un error informàtic. Hi ha 3.038 pacients ingressats amb covid, 80 més que fa 24 hores, i 684 persones a l'UCI, 9 més.\nEls vacunats amb la primera dosi són 176.625 (+405) i 7.345 amb la segona (+451).\nEl risc de rebrot era de 793 entre el 8 i el 14 de gener i baixa a 592 en l'últim interval. Pel que fa a l'Rt, en les últimes 24 hores puja a 0,93. Amb la nova actualització se situa per sota del valor de la setmana anterior, quan estava en 1,33. La incidència a 14 dies és de 667,67 entre el 15 i el 21 de gener, per sobre dels 621,13 de l'interval anterior (8-14 de gener).\nPel que fa als casos confirmats per PCR o tests d'antígens (TA), en el període del 15 al 21 de gener n'hi va haver 23.645, xifra inferior a l'interval anterior, quan se'n van declarar 27.950. Això situa la taxa de confirmats per PCR/TA en 305,98 per cada 100.000 habitants, per sota del període anterior (361,69).\nDurant l'última setmana analitzada s'han fet 271.037 proves PCR i 103.857 tests d'antígens, dels quals un 7,08% ha donat positiu, per sota de l'interval anterior (9,50%). La mitjana d'edat de les persones positives se situa en els 42,38 anys.\nEntre el 15 i el 21 de gener s'han declarat 443 defuncions, mentre que la setmana anterior se'n van notificar 450. En l'últim interval hi havia ingressades a l'hospital 2.913 persones. La setmana anterior, del 8 al 14 de gener, n'hi va haver 2.543.\nEntre les persones que viuen en residències, s'han detectat 54 casos nous amb PCR o TA, fins a un total de 28.379. Amb la resta de proves, el número total de casos és de 31.009. En total, han mort 8.235 persones, a l'espera que Salut incorpori les defuncions que no ha pogut registrar per un error en el sistema informàtic.\nRegió sanitària de Barcelona ciutat: 10 ingressats més (592)\nA la regió sanitària de Barcelona ciutat, que inclou la capital catalana, Montcada i Reixac i una ABS de Sant Adrià del Besòs, el nombre total de confirmats per PCR o TA se situa en 98.136(+343), xifra que s'eleva a 108.105 amb totes les proves. Des de l'inici de la pandèmia han mort 5.784 persones a l'àrea, a l'espera que Salut incorpori aquest dimarts al registre les defuncions que no ha introduït per un problema en el sistema informàtic. Pel que fa als vacunats n'hi ha 39.550 amb la primera dosi, 78 més que en el balanç anterior, mentre que 1.462 ja han rebut la segona (+6).\nEl risc de rebrot baixa 7 punts i se situa en 645. El de la setmana del 8 al 14 de gener era de 814. L'Rt puja una centèsimes, fins a 1, per sota de la velocitat de propagació de la setmana anterior (1,42), i la taxa de confirmats per PCR/TA en l'últim interval és de 311 per cada 100.000 habitants. La incidència a 14 dies és de 653, mentre que en el període anterior era de 580. El 8,19% de les proves que es fan donen positiu.\nA la regió hi ha actualment 592 ingressats, 10 més que fa 24 hores. Amb la introducció de les persones ingressades en UCI de la xarxa privada no es faciliten les dades de crítics disgregades per regions sanitàries. La setmana del 15 al 21 de gener es van notificar 123 defuncions i hi havia 562 ingressats. En l'interval anterior, les defuncions declarades van ser 111 i hi havia 443 ingressats.\nRegió metropolitana nord: 13 ingressats més (823)\nLa regió metropolitana nord suma 112.096 casos confirmats per PCR o TA des de l'inici de la pandèmia (550 més que en el balanç anterior), i 119.866 amb totes les proves. El territori ha registrat 4.152 morts des de l'inici de la pandèmia, a l'espera que Salut incorpori aquest dimarts al registre les defuncions que no ha introduït per un problema en el sistema informàtic. En aquesta regió hi ha 43.893vacunats amb la primera dosi, 49 més que en el balanç anterior, i 1.667 que ja han rebut la segona (+363).\nEl risc de rebrot baixa 9 punts, fins a 582. Durant l'interval de set dies anterior era de 803. La velocitat de propagació del virus es manté en 0,91. La setmana del 8 al 14 de gener era d'1,37.\nActualment la taxa de confirmats per PCR o TA és de 297 per cada 100.000 habitants. El percentatge de positivitat de les proves és del 6,14%. La incidència a 14 dies està en 654 (601 en l'interval anterior). Segons les últimes dades, ara hi ha 823 pacients ingressats, 13 més que en l'anterior balanç.\nEntre el 15 i el 21 de gener hi havia 786 pacients ingressats i es van declarar 98 defuncions. La setmana anterior els ingressats eren 656 i es van declarar 78 morts.\nRegió metropolitana sud: 21 ingressats més (509)\nLa regió metropolitana sud suma un total de 78.417 casos confirmats per PCR o TA (287 més que en les darreres hores) i 86.243 amb l'acumulat de totes les proves. Les persones que ha mort per coronavirus en aquesta regió són 3.222, a l'espera que Salut incorpori aquest dimarts al registre les defuncions que no ha introduït per un problema en el sistema informàtic. Entre el 15 i el 21 de gener es van declarar 69 defuncions, per les 88 de la setmana anterior. Hi ha 28.386 vacunats amb la primera dosi, 21 més, i 318 ja han rebut la segona.\nEl risc de rebrot baixa 12 punts i se situa en 629. En el període del 8 al 14 de gener va ser de 936. La velocitat de propagació del virus puja una centèsima, fins a 0,90. Aquest indicador estava en l'1,45 en l'interval del 8 al 14 de gener.\nLa taxa de confirmats per PCR o TA és de 304 per cada 100.000 habitants. El 7,87% de les proves que es fan donen positiu. La incidència acumulada a 14 dies se situa en 691 (656 en l'interval anterior). Segons les últimes dades, en aquesta regió hi ha ara 509 pacients ingressats per covid, 21 més. Entre el 15 i el 21 de gener hi havia 480 ingressats, pels 404 de la setmana anterior.\nCatalunya central: El risc de rebrot disminueix 30 punts (537)\nLa regió sanitària de la Catalunya central té un total de 32.915 casos confirmats per PCR o tests d'antígens, 115 més en les últimes hores. La xifra s'eleva a 36.146 si es tenen en compte totes les proves. Des de l'inici de la pandèmia han mort 2.091 persones en aquesta regió, a l'espera que s'actualitzi el balanç aquest dimarts per un error informàtic de Salut. S'han notificat 48 defuncions entre el 15 i el 21 de gener, per les 41 de la setmana anterior. En aquesta regió hi ha 14.500 vacunats amb la primera dosi, 9 més que en el balanç anterior, mentre que 989 han rebut la segona (ídem).\nEl risc de rebrot baixa 30 punts, fins a 537. La setmana anterior era de 745. La taxa de reproducció del virus baixa una centèsima, fins a 0,90 (la setmana del 8 al 14 de gener era d'1,24). La taxa de confirmats per PCR/TA per 100.000 habitants és de 264. La incidència a 14 dies és de 613, pels 634 de la setmana anterior. El 6,52% de les proves donen positiu.\nLa regió té 218 pacients ingressats actualment, 8 més que en l'anterior balanç. En la setmana del 15 al 21 de gener eren 214, mentre que en l'interval anterior n'eren 228.\nCamp de Tarragona: 11 ingressats més (298)\nAl Camp de Tarragona s'han registrat 30.548 casos confirmats per PCR o tests d'antígens, 204 més. Si es tenen en compte totes les proves, el nombre acumulat de casos des de l'inici de la pandèmia és de 31.607. En aquesta regió han mort 868 persones, a l'espera que s'actualitzi les dades aquest dimarts per un error informàtic. Es van registrar 43 defuncions entre el 15 i el 21 de gener, 49 la setmana anterior. Hi ha 14.472 persones vacunades de la primera dosi (+170) i 400 de la segona (ídem).\nEl risc de rebrot baixa 11 punts i se situa en 610, pels 793 de la setmana anterior. L'Rt baixa 1 centèsima en 24 hores, fins a 0,90, mentre que en l'interval anterior era de l'1,24. La taxa de confirmats per PCR i TA se situa en 324 per cada 100.000 habitants. La incidència a 14 dies és de 703, mentre que en l'interval anterior era de 659. L'índex de positivitat de les proves diagnòstiques és del 8,21%.\nSegons les últimes dades, hi ha 298 pacients ingressats, 11 més que en l'anterior balanç. Entre el 145 i el 21 de gener hi havia 291 ingressats, 272 la setmana anterior.\nTerres de l'Ebre: el risc de rebrot baixa 18 punts (898)\nLa regió sanitària de les Terres de l'Ebre acumula, des de l'inici de la pandèmia, 8.397 casos confirmats per PCR o TA, 112 més que en el balanç anterior, i 8.665 si es tenen en compte totes les proves. En aquesta regió han mort 140 persones, a l'espera que salut actualitzi les dades aquest dimarts per un error informàtic. Entre el 15 i el 21 de gener es van notificar 6 morts, 5 en l'interval anterior. Hi ha 4.482 vacunats de la primera dosi (els mateixos), 137 de la segona (ídem).\nEl risc de rebrot baixa 18 punts i se situa en 898, per sota de la setmana anterior, que era de 1.200. D'altra banda, la taxa de confirmats per PCR o tests d'antígens entre el 15 i el 21 de gener és de 462 per cada 100.000 habitants. La incidència a 14 dies és de 968, pels 798 de la setmana anterior. El 8,92% de les proves que es fan donen positiu.\nL'Rt baixa dues centèsimes i se situa en 0,93, mentre que la setmana anterior era d'1,49. Segons l'últim balanç, ara hi ha 65 persones ingressades, 2 menys que en el balanç anterior. Entre el 15 i el 21 de gener hi havia 62 ingressats, pels 48 de la setmana anterior.\nRegió de Lleida: 91 nous casos (25.462)\nPel que fa al risc de rebrot, baixa 5 punts i se situa en 501, per sota del registrat la setmana anterior, que era de 600. La velocitat de propagació puja a 0,96, una centèsimes més, mentre que la setmana anterior estava en 1,23. La taxa de confirmats per PCR/TA està en 258 per cada 100.000 habitants, i la incidència a 14 dies és de 533 (498 en l'interval anterior). El 6,12% de les proves que es fan donen positiu.\nActualment, hi ha 128 pacients ingressats als hospitals, set més que fa 24 hores. Entre el 15 i el 21 de gener els ingressats eren 121, pels 106 del període anterior.\nEn paral·lel, l'Rt puja tres centèsimes, fins a l'1,07. En l'interval anterior estava en 0,94. La taxa de confirmats per PCR és de 279 per cada 100.000 habitants. La incidència acumulada a 14 dies és de 551, pels 593 de l'interval anterior. El 6,21% de les proves que es fan donen positiu.\nA la regió hi ha 9 persones ingressades, una més que en l'anterior balanç. Entre el 15 i el 21 de gener hi havia 9 ingressats i es van notificar 2 defuncions, mentre que en el període anterior van ser 20 els hospitalitzats i dues defuncions.\nEs declaren a Catalunya 4.194 nous casos de Covid i 131 morts.


Per segon any consecutiu, no hi haurà operació sortida de la capital britànica\nLes vendes de barbacoes han augmentat un 400% i seran protagonistes en els pròxims dies de festa\n31 de de març del 2021. 16:30\nLes portes de l’Abadia de Westminster estan obertes al públic, però els que hi entren no són feligresos ni turistes. El solemne escenari on els monarques britànics són coronats, el temple anglicà per excel·lència per a casaments i sepelis reals, és aquests dies un centre improvisat de vacunació. En la bona companyia de Charles Dickens i Laurence Olivier, entre els molts il·lustres enterrats al Racó dels Poetes, els londinencs estan rebent l’esperada injecció contra el coronavirus. Tot i que no tan prestigioses, altres esglésies compleixen aquesta Setmana Santa la mateixa funció, igual com centres de conferències, farmàcies i una infinitat de locals. La vacunació no s’aturarà per les vacances, que la immensa majoria de la gent passarà a casa.\nA finals de març, per primera vegada en sis mesos, no s’ha registrat ni una sola víctima mortal per Covid a Londres, però la ciutat segueix paralitzada i els viatges, vetats. Les maletes continuen al fons de l’armari i els londinencs, molt a contracor, no les necessitaran aquesta Setmana Santa. Per segon any consecutiu no hi haurà milions de cotxes a les sortides de la ciutat com és tradicional en aquestes dates. Només un 28% dels conductors planeja fer desplaçaments. Viatjar a l’estranger està prohibit, però tampoc és possible marxar a cap lloc d’Anglaterra. Els hotels es mantindran tancats fins al 14 de maig i no està autoritzat pernoctar a casa de parents o en una segona residència. Caldrà conformar-se amb visites fugaces i excursions d’un dia a les platges més pròximes, a Brighton o a Margate. «Cal mantenir la disciplina i la cautela», ha advertit Boris Johnson a una ciutadania esgotada.\nRetrobaments a la barbacoa\nEl gran pla de moltes famílies aquestes vacances és modest i gira entorn de la barbacoa. Aquest serà el lloc dels retrobaments en petit comitè després dels tres últims mesos de confinament, quan dins de les vivendes encara no està permès fer reunions. Els supermercats Asda han registrat un augment de comandes d’estris per al jardí d’un 120% i els de barbacoes han augmentat en un 400%. «Els clients estan molt ocupats arreglant el seu jardí i els espais a l’aire lliure per rebre la seva família i amics», assenyalen des de la cadena. A les carnisseries, la nova temporada es deixa notar amb tot tipus costelles, lloms, pintxos i carns adobades, a punt per a la graella, per no parlar de les salsitxes. Els carnissers de Parson’s Nose, al barri de Fulham, tenen fins a 15 varietats diferents de totes les mides i sabors, amb o sense gluten.\nLes diversions a Londres són molt limitades. Ni shopping, ni teatres, ni concerts ni museus. Aquest any ni tan sols se celebrarà a la capital la famosa regata entre les universitats d’Oxford i Cambridge, que atrau milers d’espectadors als pubs a les vores del riu. Ho impedeix el perill d’esfondrament d’un pont victorià sobre el Tàmesi, que ningú vol arreglar.\nTancament de comerços i ruïna cultural\nEl coronavirus i el teletreball han deixat a la capital barris sencers buits, arrossegant amb el tancament d’oficines el de restaurants, cafès i botigues, que vivien de la presència massiva de treballadors, encara sense data de retorn. Les companyies «esperen que l’oficina central continuï sent la base al cor de l’empresa, amb la gent acudint allà tres o quatre dies a la setmana», ha declarat Catherine McGuinness, membre de la City of London Corporation.\nLa recuperació del comerç es presenta molt complicada. Grans magatzems i cadenes populars de moda, com Debenhams, Jaeger, Topshop i Miss Selfridge han tancat definitivament els locals. Oxford Street és una artèria sense vida, i al sector de l’entreteniment no li va millor. En una carta al ministre de Cultura, Oliver Dowden, els responsables de l’hotel Ritz, Madame Tussauds i la New West End Company, que agrupa 600 negocis a Mayfair, demanen ajuda perquè «la ruïna cultural s’ha convertit en una realitat amb el tercer confinament».\nSetmana Santa Coronavirus Londres


El rei Albert II s'enfronta a una multa de 5.000 euros diaris\nPRESUMPTA FILLA IL·LEGÍTIMA\nPer cada dia que es negui a fer-se el test d'ADN per verificar si és el pare de Delphine Boël\nBRUSELAS - Divendres, 08/02/2019 | Actualitzada 09/02/2019 - 16:42\nOLIVIER POLET POOL\nEl rei emèrit dels belgues, Albert II, podria enfrontar-se a una multa diària de 5.000 euros per cada dia que es negui a fer-se el test d’ADN per verificar si és el pare de Delphine Boël, la seva presumpta filla il·legítima.\nEl novembre passat, els magistrats del judici per la paternitat de Boël van donar-li al monarca un termini de tres mesos per fer-se la prova de paternitat, un test al que encara no s’ha sotmès.\nDijous vinent està prevista una nova audiència al judici sobre la paternitat de Boël, en què la seva defensa ha anunciat que demanarà que el rei sigui obligat a abonar la multa per cada dia que continuï sense fer-se la prova, ha assenyalat l’agència belga.\nEls advocats de la presumpta filla il·legítima pretenen evitar així que el rei emèrit dels belgues s’abstingui de sotmetre’s a la prova fins que es dicti sentència de cassació, la tercera i última instància de la justícia ordinària a Bèlgica.\nEl 5 de novembre passat, el Tribunal d’Apel·lació de Brussel·les va ordenar Albert II la prova de l’ADN, per a la qual va donar un termini de 90 dies.\nEls jutges van prendre aquesta decisió després de confirmar que Jacques Boël, el pare legal, no és el progenitor biològic, i que s’havia de comparar l’ADN de Delphine Boël amb el del rei Albert II i Sybille de Selys Longchamps, mare biològica i amant reconeguda de l’anterior monarca de Bèlgica.\nBoël va presentar la primera demanda de paternitat a Albert II l’any 2013. La seva existència va sortir a la llum el 1999 com a conseqüència de la publicació d’una biografia no autoritzada de la reina Paola.\nQuan la baronessa de Selys Longchamps va trencar el silenci, va detallar la relació que va mantenir durant anys amb el rei, assegurant que Albert II i la reina Paola van estar a punt de divorciar-se en dues ocasions, el 1969 i el 1976, i a més va difondre fotos d’una jove Delphine amb aleshores monarca.\nAlbert II va reconèixer en una entrevista concedida a la cadena de televisió RTL el juny del 2014, uns mesos que esclatés el cas, que el seu matrimoni amb Paola va passar per moments difícils, però mai ha reconegut la paternitat de Delphine Boël.


Els equips anoiencs d'OK Lliga ja coneixen els calendaris\nEls equips anoiencs d’OK Lliga ja coneixen els calendaris\nAquest passat dimarts es va celebrar a les Caves Freixenet el sorteig dels calendaris d’OK Lliga Masculina i Femenina i també d’OK Lliga Plata masculina. Pel que fa a l’OK Lliga masculina, l’Igualada HC debutarà a casa contra el Liceo, el proper 26 de setembre. Serà una lliga de 16 equips i 30 jornades, que l’equip igualadí tancarà a Les Comes contra l’HC Lloret. La visita del vigent campió de la competició, el Barça, a Les Comes serà el dia 17 d’abril.\nDebut a casa contra el Palau en el retorn a l’OK Lliga Femenina\nPel que fa a l’Igualada Femení HCP, que aquest any retorna a l’OK Lliga Femenina, jugarà el seu primer partit a casa, el dia 27 de setembre, contra l’HC Palau Plegamans. En el cas de la lliga femenina, hi ha dos grups, i les igualadines han quedat enquadrades en el grup B, juntament amb el PHC Sant Cugat, CP Voltregà, CHP Bigues i Riells, CP Vilanova, Areces Ecopilas Asturhockey i l’Esneca Vila-sana, a més de l’HC Palau.\nL’equip de Toni Aranda, amb les quatre jugadores d’Oklliga que es van incorporar a la temporada anterior i que van ser imprescindibles per assolir l’ascens, juntament amb les talentoses jugadores de casa, més les júnior i juvenils que pujaran dels equips inferiors, afrontarà una temporada il·lusionant i intensa on l’únic objectiu és mantenir la categoria en el seu retorn a la millor lliga femenina del món.\nEl Capellades també debutarà a casa\nIgual que ho faran els altres dos equips anoiencs de competicions de la Federació Espanyola de Patinatge, el Capellades també debutarà com a local en la seva estrena a l’OK Lliga Plata. Els capelladins s’enfrontaran, el proper 10 d’octubre al Club Compañia de María. L’OK Lliga Plata està formada per 12 equips i es disputaran 22 jornades de lliga regular.\nArticle anteriorEs descobreix un possible campament de caçadors de cèrvols a l’Abric Romaní


Puig destaca la importància de les TDT i de les ràdios de proximitat en la campanya de prevenció d'incendis | Valencia Extra\nPuig destaca la importància de les TDT i de les ràdios de proximitat en la campanya de prevenció d'incendis\nEl President de la Generalitat, Ximo Puig, ha mantingut una trobada amb representants de les TDT i ràdios locals amb motiu de la campanya de prevenció d’incendis i conscienciació de la població que es durà a terme de manera conjunta entre els mitjans de comunicació i la Generalitat. Entre els objectius d’aquest acord de col·laboració està el d’arribar a la quantitat més gran de persones per totes les vies possibles.\n“És una col·laboració molt especial; una campanya no tradicional, no publicitària a l’ús, sinó que cada mitjà, des dels seus segments d’audiència, pot contribuir a arribar a com més ciutadans, millor”, ha afirmat el President a l’inici de la reunió, en la qual també ha estat present el secretari autonòmic de Comunicació, José María Vidal.\nAquest acord se suma al que ja es va segellar aquest dilluns amb mitjans d’àmbit autonòmic o estatal amb delegacions a la Comunitat i suposa un nou “pas avance” per a aconseguir “aqueix gran objectiu” de tenir una naturalesa i uns boscos cada vegada més protegits, ja que, segons ha subratllat el President, “en la majoria d’incendis intervé la mà de l’home”.


L'italiana in algeri - Club TR3SC\nfins a 279€\nL'italiana in Algeri és una obra que juga la carta de l'alliberament de la dona a través de la seva protagonista, Isabella, capaç de posar cada cosa al seu lloc davant la rudesa de Mustafà. Rossini va aconseguir, als 21 anys, un triomf total amb aquesta farsa còmica en dos actes. Malgrat ser tan jove, el músic italià va consolidar el seu estil personal, com a legítim hereu de l'òpera buffa del segle XVIII.\nGrans àries i uns concertants esplèndids, com ara l'onomatopeic final del primer acte, són alguns dels plats forts d'aquest hilarant menú rossinià. L'italiana in Algeri arriba al Liceu després de 36 anys d'absència. Riccardo Frizza torna al fossat orquestral del Liceu amb un elenc d'especialistes en aquest tipus de repertori. El regista Vittorio Borrelli planteja un muntatge vistós i colorista, molt d'acord amb l'esperit imaginatiu de l'escumejant música rossiniana.\nDirecció d'escenaVittorio Borrelli\nIntèrprets:Luca Pisaroni Simón Orfila Sara Blanch Lidia Vinyes-Curtis Toni Marsol Maxim Mironov Edgardo Roca Varduhi Abrahamyan Maite Beaumont Giorgio Caoduro Manel Esteve amb l'orquestra simfònica i el cor del Gran Teatre del Liceu\nDates: del 13 al 23 de desembre